title: Kavadh I

text: Kavadh aloitti sodan Roomaa vastaan vuonna 502. Tekosyynä oli, että Rooma oli lupautunut maksamaan Persialle Kaspian solien puolustuksesta. Kavadhin syy aloittaa sota oli luultavasti kuitenkin yhdistää valtakunta yhteistä vihollista vastaan. Roomalaiset joukot kävivät kunnolliseen vastahyökkäykseen vasta vuonna 505. Persia joutui samalla heftaliittihunnien hyökkäyksen kohteeksi. Kavadh solmi tämän takia Rooman kanssa seitsemän vuoden rauhan. Roomalaiset linnoittivat tämän jälkeen Persian vastaisen rajan ja tämä johti uuteen sotaan, jota käytiin vuosina 527–532.


title: Kavadh I

text: Kavadhin kuoleman jälkeen syyskuussa 531 Persian kuninkaaksi nousi Khosrau I.


title: Primo

text: Edwin Carlos "Eddie" Colón (s. 21. joulukuuta 1982) on puertoricolainen showpainija. Hän on tällä hetkellä World Wrestling Entertainmentin (WWE) palkkalistoilla painien WWE:n "Raw"-ohjelmassa. WWE:ssä hänet tunnetaan paininimellä Primo. Hän on eläkkeelle jääneen showpainija Carlos Colonin poika ja showpainija Carliton pikkuveli. Primo on 178 senttiä pitkä ja painaa 100 kiloa. Hän otti vuonna 2009 käyttöön veljensä erikoisliikkeen, Backstabberin. Primon suurin saavutus WWE:ssä on Unified WWE Tag Team Championship -joukkuemestaruusvöiden voitto yhdessä veljensä Carliton kanssa. Nykyisin Primo painii tag teamina serkkunsa Orlando Colónin kanssa joka käyttää paininimeä Epico.


title: Pauliina Aalto

text: Taru Pauliina Aalto on suomalainen keilaaja. Aalto on voittanut muun muassa keilailun henkilökohtaisen Euroopan-mestaruuden 1993, joukkuemaailmanmestaruuden 1995 ja joukkueiden maailmancupin.


title: Nuokkukarhiainen

text: Nuokkukarhiainen ("Carduus nutans") on Euraasiassa laajalle levinnyt ohdaketta muistuttava asterikasvi. Suomessa se on erittäin harvinainen tulokaslaji.


title: Nuokkukarhiainen

text: Kaksivuotinen nuokkukarhiainen kasvaa jopa 150 cm korkeaksi. Sen varsi on seittikarvainen ja siinä on piikkisiä siipipalteita. Varressa kierteisesti olevien lehtien lavat ovat vahva- ja keltapiikkisiä, alta hieman karvaisia. Lehdet ovat pariliuskaisia, liuskoja on 6–10 paria. Punaiset suuret kukinnot ovat yksittäisiä, puolipallomaisia ja nuokkuvia mykeröitä. Mykerön kehtosuomut ovat tikarimaisia. Nuokkukarhiainen kukkii heinäkuusta lokakuuhun. Kasvin siementuotanto on hyvä, ja sillä on siemenpankki. Nuokkukarhiaista muistuttaa jonkin verran piikkiohdake ("Cirsium vulgare"), mutta sen kukinnot ovat pystyjä, mykerön kehtosuomut tasasoukkia ja lehdet alapinnaltaan harmaakarvaisia.


title: Nuokkukarhiainen

text: Nuokkukarhiaisen lehtiruusukkeista vapautuu maaperään kasvin lahoamisen myötä allelokemikaaleja, jotka estävät tai hankaloittavat lähiympäristön muiden kasvien lisääntymistä. Tätä ilmiötä kutsutaan allelopatiaksi.


title: Nuokkukarhiainen

text: Nuokkukarhiaisen alkuperäinen kotiseutu on Itä-Euroopan ja Länsi-Aasian aro- ja niittyalueilla. Sieltä se on levinnyt hyvin laajalle lähes koko Eurooppaan, Pohjois-Afrikkaan, laajalle Keski-Aasiaan ja Pohjois-Amerikkaan. Lajia tavataan myös eteläisellä pallonpuoliskolla muun muassa Uudessa-Seelannissa, missä siitä on tullut laidunmaiden haitallinen rikkakasvi.


title: Nuokkukarhiainen

text: Suomeen nuokkukarhiainen on tullut pääasiassa laivojen painolastien mukana, joten lajia on tavattu monilta vanhoilta satamapaikoilta. Vakiintuneena sitä on tavattu ainoastaan Raumalta, Kristiinankaupungista, Oulusta ja Porista. Näistä lajia tavataan nykyään vain Porin Reposaaresta, josta laskettiin 1990-luvulla vuosittain yli 100 yksilöä.


title: Nuokkukarhiainen

text: Suomessa nuokkukarhiainen kasvaa satama-alueella ja sen liepeillä kadunvierillä ja pihatonteilla. Sitä on tavattu myös tienpientareilta, myllypihoilta, kaatopaikoilta ja heinäpelloilta. Nykyistä esiintymää uhkaa lähinnä kasvupaikkojen rakentaminen.


title: PAAMS

text: PAAMS eli "Principal Anti Air Missile System" on ranskalais-italialais-brittiläinen ilmatorjuntaohjushanke. Järjestelmän päätoimittaja on yhteenliittymä EUROPAAMS, jonka taustalla ovat aseyhtiöt Eurosam (66 % omistusosuudella) ja MBDA:n tytäryhtiö UKAMS (33 % osuus). Koska MBDA omistaa myös Eurosamista 66 % osuuden, sen kokonaisosuus EUROPAAMS:issa kohoaa 77 prosenttiin. Järjestelmän tutkan toimittaja Thales Group omistaa Eurosamista loput 33 %. Elektroniikka on BAE Systemsiltä, joka on yksi MBDA:n omistajista. Britannian laivasto käyttää järjestelmästä nimeä Sea Viper.


title: PAAMS

text: PAAMS on tarkoitettu merivoimien alusten ja niiden suojaamien muiden alusten ilmatorjuntaan. Järjestelmällä voidaan torjua ilma-alusten ohella myös ohjuksia. Järjestelmää voidaan käyttää myös rannikolla lähellä rantaa olevien maakohteiden ilmapuolustukseen.


title: PAAMS

text: PAAMS oli tarkoitettu monikansallisena yhteistyönä kehitettäviin Horizon-luokan fregatteihin. Britannia vetäytyi vuonna 1999 yhteisestä alushankkeesta sen asetettua sille muista poikkeavia vaatimuksia ja ryhtyi kehittämään omaa kansallista alushankettaan (Daring-luokan hävittäjä).Molemmat versiot on liitetty BAE Systems Insyte/Thalesin S1850M-tutkaan.


title: Sierra Madren aarre

text: Sierra Madren aarre on John Hustonin vuonna 1948 ohjaama elokuva, joka perustuu B. Travenin samannimiseen romaaniin vuodelta 1927. Elokuva sijoittuu 1920-luvun Meksikoon, ja kertoo onnenonkijoista, jotka tavoittelevat kultaa.


title: Sierra Madren aarre

text: Elokuva valittiin vuonna 1990 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Sierra Madren aarteen" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Sierra Madren aarre

text: Elokuvan kuuluisin repliikki on meksikolaisen rosvopäällikön huudahdus ”"Badges? We ain’t got no badges. We don’t need no badges. I don’t have to show you any stinkin’ badges!"” (”Virkamerkit? Ei meillä ole mitään virkamerkkejä. Me ei tarvita virkamerkkejä. Minun ei tarvitse näyttää sinulle mitään löyhkääviä virkamerkkejä!”).


title: Sierra Madren aarre

text: John Huston sai elokuvasta kaksi Oscaria: ohjauksesta ja muokatusta käsikirjoituksesta. Hänen isänsä Walter Huston palkittiin miessivuosan Oscarilla. Elokuva oli myös ehdokkaana parhaaksi elokuvaksi. Myöhemmin on ihmetelty miksei myös Humphrey Bogart saanut Oscar-ehdokkuutta roolisuorituksestaan rehellisenä pummina, joka muuttuu roistoksi.


title: Ihar Makarau

text: Ihar Viktaravitš Makarau (, ven. Igor Viktorovitš Makarov, s. 20. heinäkuuta 1979) on valkovenäläinen judoka, alle 100 kg:n painoluokan olympiavoittaja.


title: Ihar Makarau

text: Makarau sijoittui toiseksi alle 20-vuotiaiden EM-kilpailujen alle 95 kg:n sarjassa Ljubljanassa 1997. Seuraavana vuonna hän voitti Bukarestissa saman ikäluokan alle 100-kiloisten Euroopan mestaruuden. Pekingin universiadeissa 2001 hän sijoittui avoimessa luokassa kolmanneksi. Mariborin EM-kilpailuissa 2002 hän sai pronssia alle 100 kg:n painoluokassa ja kuului Valko-Venäjän hopeajoukkueeseen joukkuekilpailussa. Sotilaiden MM-kilpailuissa Pekingissä 2002 hän sai alle 100-kiloisissa hopeaa.


title: Ihar Makarau

text: Makarau sai vuonna 2003 pronssia alle 100 kg:n painoluokassa niin Osakan MM- kuin Düsseldorfin EM-kilpailuissakin. Lisäksi hän voitti sotilaiden maailmanmestaruuden Cataniassa. Ateenan olympialaisissa 2004 hän voitti kultaa alle 100 kg:n sarjassa kukistettuaan loppuottelussa Etelä-Korean Jang Sung-Hon. Myöhemmin samana vuonna hän voitti sotilaiden MM-kultaa Bakussa yli 100 kilon sarjassa. Tampereen EM-kilpailuissa 2006 hän sijoittui alle 100-kiloisissa viidenneksi.


title: Ihar Makarau

text: Vuonna 2007 Makarau sijoittui avoimen luokan EM-kilpailuissa Varsovassa toiseksi hävittyään finaalissa Venäjän Aleksandr Mihailinille. Sotilaiden MM-kilpailuissa Hyderabadissa hän oli alle 100 kg:n sarjassa kolmas. Tbilisin EM-kilpailuissa 2009 hän sai pronssia yli 100-kiloisissa. Wienin EM-kilpailuissa 2010 hän voitti kultaa yli 100 kg:n sarjassa kukistettuaan loppuottelussa unkarilaisen Barna Borin. Avoimen sarjan MM-kilpailuissa Tjumenissa 2011 hän oli seitsemäs ja Lontoon olympialaisten 2012 yli 100 kg:n sarjassa viides.


title: Ihar Makarau

text: Makarau on voittanut maailmancupeissa ja Continental Open -kilpailuissa neljä turnausta, ollut kahdesti toinen ja seitsemän kertaa kolmas. Masters-, GP- ja Grand Slam -kilpailuista hänellä on yksi voitto ja yksi kakkossija.


title: Töpöpeippo

text: Töpöpeippo ("Ortygospiza atricollis") on laajalla alueella Afrikassa tavattava loistopeippoihin kuuluva varpuslintu. Lajia pidetään myös lemmikkinä.


title: Töpöpeippo

text: Kooltaan töpöpeippo on noin 10 cm. Yleisväritykseltään laji on ruskea. Vatsassa on valkoisia poikkijuovia. Linnun nokka on väriltään vaaleanpunainen. . Sukupuolet muistuttavat muuten toisiaan, mutta koirastöpöpeipon otsa ja kurkku ovat mustat, kun ne töpöpeipponaaraalla ovat harmaat.


title: Töpöpeippo

text: Töpöpeippoa tavataan suurimmassa osassa Afrikkaa. . Töpöpeippojen elinympäristöä ovat kuivat metsät ja ruohomaat.


title: Töpöpeippo

text: Töpöpeipot elävät yleensä parvissa. Pesänsä linnut tekevät maahan ja naaras munii kolmesta kuuteen valkeaa munaa. Töpöpeipon ravinto koostuu siemenistä, joita se etsii maasta, ja hyönteisistä, joita lintu pyydystää ilmasta.


title: Kuumat paikat

text: Kuumat paikat ("Dead Reckoning") on John Cromwellin ohjaama elokuva vuodelta 1947. Elokuvan pääosaa, laskuvarjojoukkojen kapteeni Murdockia, näyttelee Humphrey Bogart.


title: Kuumat paikat

text: Elokuva sijoittuu aikaan heti toisen maailmansodan päättymisen jälkeen. Kapteeni Murdock ja kersantti Johnny Drake (William Prince) komennetaan Washingtoniin. Heidät on tarkoitus palkita mitalein, mutta Drake katoaa yllättäen. Murdock alkaa selvittää syitä katoamisen taustalla ja jäljittää ystäväänsä Gulf Cityyn, missä hän saa selville tämän palaneen kuoliaaksi auto-onnettomuudessa. Murdockille paljastuu myös, että Drake liittyi armeijaan valenimellä välttääkseen rangaistuksen tekemästään murhasta. Tapausta selvittäessään Murdock törmää myös Draken murhaaman rikkaan miehen, Chandlerin, kauniiseen vaimoon Coraliin (Lizabeth Scott).


title: Suspense

text: Suspense oli yhdysvaltalainen rikossarja, jota esitettiin CBS:n radioverkossa 1942–1962. Sarjasta tehtiin myös televisioversiota 1949–1954. Sarjan pohjalta tehtiin myös televisioversiota, jota CBS esitti 1949–1954 ja vielä lyhyen aikaa vuonna 1964.


title: Suspense

text: Sarjan pilottijakso, Marie Belloc Lowndesin teokseen pohjautuva "The Lodger", oli esitetty jo vuonna 1942 radiosarjassa "Forecast". Jakson pääosassa esiintyi Herbert Marshall ja sen ohjasi Alfred Hitchcock, joka oli vuonna 1926 ohjannut samaan teokseen pohjautuvan elokuvan "Vuokralainen". Ensimmäinen varsinainen jakso esitettiin 17. heinäkuuta 1942, ja tällöin esitettiin John Dickson Carrin kirjaan "The Burning Court" perustuva samanniminen kuunnelma. Myös useat muut sarjan alkuaikojen kuunnelmista olivat Carrin muiden kirjailijoiden teoksista sovittamia tai hänen alkuperäiskäsikirjoituksiaan.


title: Suspense

text: Tunnetuimpiin jaksoihin kuuluu Lucille Fletcherin käsikirjoittama "Sorry, Wrong Number", jonka pääroolissa esiintyi Agnes Moorehead. Se esitettiin ensimmäisen kerran 25. toukokuuta 1943, ja se esitettiin myöhemmin uudestaan seitsemän kertaa. Sen pohjalta tehtiin 1948 samanniminen elokuva (), jonka pääosassa oli Barbara Stanwyck. Radioteatteri teki Markus Raution ohjaamana kuunnelman suomeksi vuonna 1949. Tässä versiossa pääroolin esitti Emma Väänänen.


title: Suspense

text: "Suspensessa" esiintyi usein tunnettuja Hollywood-elokuvien tähtinäyttelijöitä, kuten Orson Welles, Olivia de Havilland, Gene Kelly, Cary Grant, Bela Lugosi ja Peter Lorre. He joutuivat usein esiintymään itselleen epätyypillisissä rooleissa, ja esimerkiksi Vincent Price sai roolin ensirakastajana.


title: Suspense

text: Kaikkiaan sarjaa tehtiin 945 jaksoa, joista runsaat 900 on säilynyt. Viimeinen jakso lähetettiin 30. syyskuuta 1962. "Suspense" ja samana päivänä päättynyt "Yours Truly, Johnny Dollar" olivat tuolloin Yhdysvaltojen ainoat valtakunnallisesti lähetetyt draamasarjat radiossa.


title: STS-125

text: STS-125 oli Nasan 126. avaruussukkulalento. Se oli Hubble-avaruusteleskoopin viides ja samalla viimeinen huoltolento (HST SM-04, Hubble Space Telescope Servicing Mission 4). Edellinen huoltolento tehtiin maaliskuussa 2002. Se lennettiin Atlantis-sukkulalla, ja se oli sukkulan 30. lento. Avaruussukkula laukaistiin Kennedyn avaruuskeskuksesta 11. toukokuuta 2009 kello 21.01 Suomen aikaa. Sukkula laskeutui 12 päivää kestäneen lennon jälkeen Edwardsin lentotukikohtaan 24. toukokuuta 2009 kello 18.39 Suomen aikaa.


title: STS-125

text: Hubble sai uusia kameroita, gyroskooppeja ja akkuja, joiden avulla sen toivotaan pystyvän jatkamaan toimintaansa vuoteen 2014 asti. Huoltotyöt vaativat viisi avaruuskävelyä. Teleskoopin vikaantuneiden gyroskooppien rikkinäiset osat vaihdettiin. Hubblen pääkamera korjattiin ja se sai rinnalleen myös ultravioletti- ja infrapunavaloa näkevän WFC3-kameran. Lisäksi asennettiin uusi kaukaisia kohteita havainnoiva spektrografi. Hubblen lämpöeristystä vaihdettiin ja lisättiin.


title: Hefthaliitit

text: Hefthaliitit eli valkoiset hunnit olivat paimentolaiskansa, jotka tekivät sotaretkiä Persiaa ja Intiaa vastaan 400- ja 500-luvuilla. Hefthaliitit olivat yksi useista alueelle historian aikana levittäytyneistä paimentolaiskansoista ja heidän alkuperäänsä ei tunneta varmasti. Heidän puhumaansa kieltä ei tunneta. Se on saattanut olla esimerkiksi turkkilainen tai indoeurooppalainen. Myös hefthaliittien yhteys samoihin aikoihin Euroopassa vaikuttaneisiin hunneihin on epäselvä. Hefthaliitit menettivät lopulta valtaamansa alueet turkkilaisille heimoille ja sasanideille, minkä jälkeen he hävisivät omana kansanryhmänään sulautuen mahdollisesti ympäröiviin kansoihin.


title: Hefthaliitit

text: Nimitystä hefthaliitit alettiin käyttää Bysantin valtakunnassa ja Intiassa samat heimot tunnettiin nimellä valkoiset hunnit. Keski-Aasiassa eri värit liitettiin eri ilmansuuntiin ja esimerkiksi musta viittasi pohjoiseen ja punainen etelään. Valkoinen oli puolestaan viittaus itään. Hefthaliitteja oli edeltänyt toinen keskiaasialaisten paimentolaisten muuttoaalto 300-luvulla. Khioniitteina tunnetut paimentolaiset olivat asettuneet Baktriaan ja Hindukušin alueelle, jossa he syrjäyttivät aluetta aiemmin hallinneet kušanit ja perustivat kidairiittien dynastian. Myöhemmin saapuneet hefthaliitit ovat saattaneet edustaa samaa kansaa, kuin khioniitit. Aikalaislähteet eivät usein erottele kahta ryhmää toisistaan, mutta yhteys ei kuitenkaan ole täysin selvä. Samaan tapaan epäselvä on hefthaliittien eli valkoisten hunnien yhteys samoihin aikoihin Euroopassa vaikuttaneisiin hunneihin. Kiinalaisten kronikoitsijoiden mukaan hefthaliitit olivat alun perin Kiinan muurin pohjoispuolella elänyt "Hoa" tai "Hoadun"-nimellä tunnettu kansa.


title: Hefthaliitit

text: Persiassa aluksi Amudarjalle asettuneita hefthaliitteja pidettiin kuitenkin huomattavasti khioniitteja suurempana uhkana. Šapur II luovutti heille alueita Baktriassa voidakseen itse keskittää joukkojaan Roomaa vastaan. Monet Persian hallitsijat hänen jälkeensä pystyivät estämään hefthaliitteja etenemästä Persian ydinalueille Iranin ylängölle. Bahram V (420–438) voitti hefthaliitit taistelussa omalla kaudellaan ja surmasi heidän kuninkaansa. Hefthaliittien kuningatar annettiin puolestaan palevlijaksi zarathustralaiseen temppeliin. Persialaisten sotaonni muuttui Piruzin (457–484) kaudella. Piruz kävi kolme sotaa hefthaliitteja vastaan häviten niistä jokaisen. Yhdellä sotaretkellään hän jäi hefthaliittien vangiksi joutuen maksamaan vapaudestaan suuret lunnaat ja antamaan yhden pojistaan panttivangiksi. Vuonna 484 suurta kostoretkeä johtanut Piruz sai surmansa hefthaliittien väijytyksessä, minkä jälkeen hefthaliitit kiristivät suuria lahjoituksia sassanideilta useiden vuosien ajan uhaten Persian itäosia. Persia ei voinut kuin maksaa sen armeijoiden sotiessa lännessä Roomaa vastaan.


title: Hefthaliitit

text: 500-luvun alussa hefthaliitit hyökkäsivät intialaista Gupta-valtakuntaa vastaan ja he valtasivat Pohjois-Intian. Hefthaliitit hallitsivat nyt lähes aiemmin kukoistaneen Kušan-valtakunnan kokoista aluetta, mutta hefthaliittien valtakunta oli sisäisesti hyvin heikko. Paikalliset valtakeskukset olivat liittyneet keskusjohtoon vain löyhästi ja paikallishallitsijat ajoivat ensisijaisesti omaa etuaan. Hefthaliittien valtakausi kestikin vain muutamia vuosikymmeniä ja Intia Hindukušin eteläpuolella menetettiin pian takaisin intialaisille. 500-luvun puolivälissä hefthtaliitit joutuivat hyökkäyksen kohteeksi myös pohjoisesta, jossa turkkilaiset heimot valtasivat Baktrian alueen. Sasanidit käyttivät hefthaliittien heikkouden tilaa hyödykseen. Khosraun (531–579) tehtyä rauhan Rooman kanssa vuonna 562 persialaiset toivat joukkonsa lännestä itään vallaten suurimman osan nykyisestä Afganistanista. Hehftaliitit katosivat sittemmin omana kansanaan ja todennäköisesti he sulautuivat muihin ympäröiviin kansoihin. Jotkin hefthaliiteista ovat saattaneet liittyä myöhemmin Eurooppaan muuttaneisiin avaareihin.


title: Hefthaliitit

text: Hefthaliittien puhumaa kieltä ei tiedetä. Se on saattanut olla turkkilainen tai indoeurooppalainen. Hefthaliitit lienevät koostuneet monien muiden paimentolaiskansojen tapaan löyhästä eri heimojen yhteenliittymästä. Ei ole selvää käyttivätkö hefthaliitit itsestään mitään ylänimitystä. Nykyiset nimet hefthaliitit ja valkoiset hunnit ovat peräisin ulkopuolisista lähteistä. Historiankirjoituksessa etenkin Intiassa hefthaliitit saivat hunnien tapaisen maineen raakoina barbaareina. Hefthaliitit asuivat teltoissa, eikä heillä ollut omaa kirjoitusjärjestelmäänsä. Heidän on mainittu myös harjoittaneen polyandriaa, eli moniavioisuutta, jossa yhdellä naisella voi olla useampi aviopuoliso. Hefthaliittien yläluokka on saattanut harjoittaa kallonmuokkausta, mikä saattaa selittää joissakin heidän kolikoissaan esiintyvien hallitsijoiden litteän kallonmuodon.


title: Hefthaliitit

text: Hefthaliitit jättivät jälkeensä arkeologista aineistoa, mutta he noudattelivat pitkälti jo olemassa olluitta persialaista, hellenististä ja intialaista kulttuuriperinnettä. Heidän lyömistään kolikoista on kuitenkin saatu selvitettyä hefthaliittien kuningasluettelo. Hefthaliitit suosivat ilmeisesti aikaisempien kušanien tapaan buddhalaisuutta ja esimerkiksi Bamejanin kuuluisat Bamejanin Buddha-patsaat nykyisessä Afganistanissa rakennettiin ilmeisesti hefthaliittien valtakaudella. Kiinalaiset pyhiinvaeltajat Faxian (403) ja Songuan (520) kuvailivat Swatin laakson kukoistavia buddhalaisia luostareita.


title: Kirjava satama (elokuva)

text: Kirjava satama ("To Have and Have Not") on Howard Hawksin ohjaama seikkailuelokuva vuodelta 1944. Se on sota-aikaan sijoittuva romanttinen trilleri, jonka pääosissa näyttelevät Humphrey Bogart ja Lauren Bacall. Elokuvan käsikirjoituksen laati Howard Hawks, ja se perustuu löyhästi Ernest Hemingwayn romaaniin "Kirjava satama". Terävä dialogi on kirjailija William Faulknerin ja Jules Furthmanin käsialaa.


title: Kirjava satama (elokuva)

text: "The New York Timesin" kriitikot valitsivat "Kirjavan sataman" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Afrikan kuningatar

text: Afrikan kuningatar on yhdysvaltalainen komediallinen seikkailuelokuva vuodelta 1951. Sen pääosissa nähdään Humphrey Bogart ja Katharine Hepburn. Elokuva sijoittuu Saksan Itä-Afrikkaan vuoteen 1914. Hepburn esittää brittiläistä lähetyssaarnaajaa ja Bogart juopahtavaa laivuria. Bogart palkittiin roolistaan miespääosa-Oscarilla. Myös Hepburn ja ohjaaja John Huston olivat tästä elokuvasta Oscar-ehdokkaina. Elokuva perustuu C. S. Foresterin romaaniin vuodelta 1935, jota inspiroivat Tanganjikajärven taistelut Saksan Itä-Afrikassa.


title: Afrikan kuningatar

text: Elokuva on Hustonin perustaman oman tuotantoyhtiön ensimmäinen elokuva.


title: Afrikan kuningatar

text: Käsikirjoituksen on C.S. Foresterin romaanin pohjalta laatinut elokuvakriitikko James Agee.


title: Afrikan kuningatar

text: Afrikan kuningattaresta on todettu, että siinä on kaikkea mitä vaaditaan viihdyttävältä elokuvaklassikolta: seikkailun jännitystä viime hetken pelastuksineen, hyväntahtoista huumoria, komeaa kuvausta eksoottisissa maisemissa sekä valloittavat tähdet. Suomalaisittain kiinnostavaa on, että elokuvassa esiintyy suomenkielisiä sanoja. Kun Charlie näyttää Roselle karttaa, siinä esiintyy tällaisia paikannimiä: Hattu, Konna, Talvi, Omena. Sanakirjasta tai lehdestä löydetyt sanat ovat ilmeisesti kuulostaneet riittävän eksoottisilta käydäkseen afrikkalaisista paikannimistä.


title: Afrikan kuningatar

text: Sisarukset Samuel ja Rose Sayer (Robert Morley ja Katharine Hepburn) ovat brittiläisiä metodistilähetyssaarnaajia, jotka asuvat Kungdun kylässä Saksan Itä-Afrikassa ensimmäisen maailmansodan aikana vuonna 1914. Sisarukset saavat kaikki postinsa ja tarvikkeensa karkeakäytöksiseltä kanadalaiselta venekippari Charlie Allnutilta (Humphrey Bogart), joka omistaa veneen nimeltä "Afrikan kuningatar". Sisarukset sietävät miehen tylyä käytöstä varsin kankeasti.


title: Afrikan kuningatar

text: Kun Charlie varoittaa sisaruksia Saksan ja Britannian välille puhjenneesta sodasta, Sayersit päättävät kaikesta huolimatta jäädä kylään. Saksalaiset saapuvat kylään kuitenkin varsin pian, polttavat sen ja hätistelevät kyläläiset tiehensä. Kun Samuel protestoi saksalaisia vastaan, yksi sotilaista hakkaa hänet. Saksalaisten lähdettyä Samuel saa kuumeen ja kuolee. Charlie saapuu kylään pian sen jälkeen ja auttaa Rosea hautaamaan tämän veljen, minkä jälkeen he lähtevät yhdessä pois "Afrikan kuningattarella".


title: Afrikan kuningatar

text: Kaksikon keskustellessa tilanteestaan Charlie mainitsee Roselle, että saksalaisilla on käytössään tykkivene nimeltä "Louisa" (todellisuudessa saksaksi "Königin Luise"), joka partioi alajuoksulla olevaa järveä torjuen tehokkaasti kaikki brittiläiset vastahyökkäykset. Rose keksii suunnitelman muuttaa "Afrikan kuningatar" torpedoveneeksi ja upottaa "Louisa". Charlie huomauttaa hänelle, että joessa navigointi on miltei yhtä kuin itsemurha: päästäkseen järvelle heidän on ohitettava saksalainen linnoitus sekä useita vaarallisia koskia. Rose ei kuitenkaan anna periksi ja taivuttelee Charlien suostumaan suunnitelmaan.


title: Afrikan kuningatar

text: Charlie toivoo, että ensimmäiden esteiden myötä Rosen innostus hiipuisi, mutta Rose uskoo vakaasti, että he pystyvät kohtaamaan yhdessä kaikki vaikeudet. Hän muistuttaa Charlieta siitä, että tämä lupasi viedä hänet järvelle. Matkan aikana Charlie, Rose ja "Afrikan kuningatar" kohtaavat monia esteitä, kuten saksalaisen linnoituksen sekä kolme koskea. Ensimmäinen koski osoittautuu melko helppokulkuiseksi; Charlie ja Rose pääsevät sen lävitse, niin ettei vene juurikaan ehdi hörpätä vettä. Heidän on kuitenkin maastouduttava veneen ohittaessa saksalaisen linnoituksen, kun saksalaiset sotilaat alkavat tulittaa heitä. Sotilaiden ampumat luodit puhkovat kaksi reikää höyrykattilan yläosaan, minkä seurauksena yksi höyrypaineletkuista irtoaa ja veneen moottori pysähtyy. Charlie onnistuu kuitenkin kiinnittämään letkun takaisin höyrykattilaan juuri ennen kuin he ehtivät kulkeutua seuraavaan koskeen. Vene kääntyilee ja pomppii hervottomasti laskiessaan koskea alas, minkä seurauksena veneeseen kertyy melkoisesti vettä ja sen peräkatos romahtaa.


title: Afrikan kuningatar

text: Rose ja Charlie riemastuvat laskettuaan koskesta alas onnistuneesti ja syleilevät toisiaan. Sitten he vetäytyvät erilleen nolostuneina, mutta lopulta heidän välilleen puhkeaa romanssi. He päättävät pysähtyä hetkeksi saadakseen lisää polttoainetta ja pumpatakseen veden veneestä pois. Kun he lopulta jatkavat taas matkaa, he katselevat läheisellä joenpenkalla telmiviä krokotiileja. Sitten kolmas koski ilmestyy näkyviin. Tällä kertaa veneestä kuuluu kovaäänistä metallista kolinaa, kun se laskee koskesta alas. Rose ja Charlie pysähtyvät jälleen joenpenkalle tutkiakseen veneen vauriot. Kun Charlie sukeltaa veneen alle, hän huomaa potkurin akselin vääntyneen sivulle ja yhden potkurin lavoista irronneen. Charlie on kuitenkin kätevä käsistään, ja Rosen antamien ehdotusten pohjalta hän onnistuu suoristamaan akselin sekä hitsaamaan potkuriin uuden lavan. Sitten he jatkavat jälleen matkaa.


title: Afrikan kuningatar

text: Kaikki vaikuttaa olevan hukassa, kun Charlie ja Rose ”hukkaavat joen uoman” ja vene juuttuu mutaan joen suistolla kasvavien tiheiden kaislojen keskelle. Ensin he yrittävät vetää venettä perässään liejun halki, mutta sen seurauksena Charlien ihoon tarttuu kasoittain iilimatoja. Kaikki heidän yrityksensä päästä eroon kaisloista ja liejusta epäonnistuvat. Tarvikkeiden ja juomaveden vähetessä Rose ja kuumeinen Charlie antavat periksi varmoina siitä, että heidän päivänsä ovat luetut. Ennen nukkumaanmenoa Rose rukoilee, että hän ja Charlie pääsisivät Taivaaseen. Heidän nukkuessaan uupuneina ja lyötyinä alkaa sataa rankasti, minkä seurauksena joki alkaa tulvia. "Afrikan kuningatar" irtoaa mudasta ja ajelehtii järvelle, joka paljastuu olleen lopulta varsin lähellä heitä. Järvellä "Louisan" miehistö miltei huomaa Rosen, Charlien ja heidän veneensä.


title: Afrikan kuningatar

text: Seuraavana yönä Rose ja Charlie tekevät muutamista happisylintereistä torpedoita käyttämällä hyväkseen gelatiiniräjähteitä sekä improvisoituja räjäyttimiä, joihin on laitettu nauloja kivääripatruunojen iskureiksi. Sitten kaksikko kiinnittää torpedot "Afrikan kuningattaren" kokkaan. Myrskyn puhjettua Rose ja Charlie työntävät "Afrikan kuningattaren" järvelle, jotta se törmäisi "Louisaan". Valitettavasti veneen kokkaan torpedoita varten tehtyjä reikiä ei ole tilkitty tarpeeksi hyvin, minkä seurauksena veneeseen alkaa virrata vettä. Vene alkaa upota ja kääntyy lopulta nurin.


title: Afrikan kuningatar

text:
Charlie vangitaan ja viedään "Louisalle", missä kapteeni (Peter Bull) kuulustelee häntä. Charlie uskoo Rosen hukkuneen, joten hän ei vaivaudu puolustamaan itseään saksalaisten esittämiltä vakoilusyytteiltä. Saksalaiset tuomitsevat hänet kuolemaan hirttämällä. Pian myös Rose päätyy vangiksi, jolloin Charlie huudahtaa yllättyneenä hänen nimensä. Sitten Charlie kuitenkin teeskentelee, etteivät he tunne toisiaan. Kapteeni kuulustelee Rosea, joka paljastaa ylpeästi koko juonen päättäen, ettei heillä ole mitään menetettävää. Kapteeni tuomitsee hänetkin kuolemaan vakoojana. Charlie pyytää saksalaista kapteenia vihkimään heidät ennen teloitusta. Pikaisen vihkiseremonian jälkeen saksalaiset valmistautuvat hirttämään parin, kun yhtäkkiä sattuu räjähdys ja "Louisa" alkaa upota. "Louisa" on osunut nurin kiepahtaneen "Afrikan kuningattaren" runkoon ja laukaissut sen torpedot. Rosen suunnitelma on toiminut, vaikkakin hiukan viiveellä, ja vastanainut pariskunta ui turvaan Keniaan.
Suuri osa elokuvaa kuvattiin paikan päällä Ugandassa ja Kongossa Afrikassa. Ratkaisua pidettiin omaperäisenä, johtuen kuvauksissa käytettyjen Technicolor-kameroiden suuresta koosta. Noin puolet kuvattiin studiossa Englannissa taustaprojisointeina. Kuvauksissa käytetty "Afrikan kuningatar" -laiva on entisöitynä Key Largossa, Floridassa.


title: Afrikan kuningatar

text: Harri-Ilmari Moilanen on arvioinut "Afrikan kuningattaren" olevan vahvoilla, kun puhutaan kaikkien aikojen rakkausfilmistä. Teos kiertää kaukaa lajityypin helmasynnin, ”vaipumisen nenäliinanyyhkeeseen, jota musiikkiraidan jouset voihkien tukevat”.


title: Afrikan kuningatar

text: "The New York Timesin" kriitikot valitsivat "Afrikan kuningattaren" vuonna 2004 yhdeksi kaikkien aikojen tuhannesta parhaasta elokuvasta.


title: Maki Tsukada

text: Maki Tsukada (, s. 5. tammikuuta 1982 Shimotsuma, Ibarakin prefektuuri, Japani) on japanilainen judoka, yli 78 kg:n sarjan olympiavoittaja.


title: Maki Tsukada

text: Tsukada voitti alle 20-vuotiaiden maailmanmestaruuden yli 78 kg:n sarjassa Nabeulissa 2000. Pekingin universiadeissa 2001 hän sijoittui samassa painoluokassa toiseksi. Busanin Aasian kisoissa 2002 hän hävisi avoimen luokan loppuottelussa Kiinan Tong Wenille. Tsukada voitti samana vuonna myös joukkuekilpailun maailmanmestaruuden Baselissa. Osakan MM-kilpailuissa 2003 hän sai hopeaa yli 78 kg:n sarjassa hävittyään loppuottelussa kiinalaiselle Sun Fumingille.


title: Maki Tsukada

text: Tsukada voitti Ateenan olympialaisissa 2004 kultaa yli 78 kg:n sarjassa kukistettuaan loppuottelussa Kuuban Daima Beltránin. Kairon MM-kilpailuissa 2005 hän sai samassa painoluokassa pronssia. Pariisissa 2006 hän sai MM-pronssia joukkuekilpailussa. Rio de Janeiron MM-kilpailuissa 2007 hän saavutti kultaa avoimessa luokassa voitettuaan loppuottelussa Slovenian Lucija Polavderin. Yli 78 kg:n sarjassa Tsukada sai hopeaa hävittyään finaalissa Tong Wenille. Pekingin olympialaisissa 2008 hän sai yli 78-kiloisissa hopeaa hävittyään loppuottelussa jälleen Tongille. Rotterdamin MM-kilpailuissa 2009 ja Tokion MM-kisoissa 2010 hän sai pronssia yli 78 kg:n sarjassa.


title: Maki Tsukada

text: Tsukada on voittanut seitsemän maailmancup-, Grand Slam- tai Grand Prix -kilpailua ja sijoittunut neljä kertaa kolmanneksi. Japanin-mestaruuskilpailuissa hän on saavuttanut 16 kulta-, kaksi hopea- ja kolme pronssimitalia.


title: Khaled Korbi

text: Khaled Korbi (, s. 16. joulukuuta 1985 Manouba, Tunisia) on tunisialainen entinen jalkapalloilija, pelipaikaltaan puolustava keskikenttäpelaaja. Hän pelasi pääosin urastaan kotimaassaan Tunisian pääsarjassa.


title: Khaled Korbi

text: Korbi aloitti jalkapalloilun isänsä innoittamana, joka oli myös aktiivipelaaja nuoruudessaan. Korbi liittyi paikalliseen junioriseuraan 8-vuotiaana ja kiinnitti myöhemmin huomiota Stade Tunisieniin. Hän liittyi joukkueen juniorinseuraan vuonna 1997, josta Korbi nostettiin vuonna 2004 edustusjoukkueeseen joukkueen menestysvuosien jälkeen. Hän nousi joukkueen vakiokokoonpanoon kaudesta 2006–2007 lähtien ja onnistui muun muassa tekemään neljä maalia kaudella 2008–2009. Samaisella kaudella Korbi allekirjoitti kolmen vuoden sopimuksen Espérancen kanssa ja onnistui heti maalinteossa ensimmäisessä ottelussaan. Kauden päätteeksi mies juhli ensimmäistä liigamestaruuttaan.


title: Khaled Korbi

text: Kesäkuussa 2012 Korbi allekirjoitti kahden vuoden sopimuksen qatarilaisen Al-Sailiyan kanssa, jonne hän siirtyy joulukuussa 2012. Korbi kuitenkin siirtyi Qatariin jo syksyllä, kun Espérance varmisti Tunisian mestaruuden. Korbi vietti seurassa vain puoli kautta, pelatin yksitoista ottelua.


title: Khaled Korbi

text: 23. helmikuuta 2013 Korbi siirtyi Al-Wakrahin riveihin. Hän pelasi joukkueessa vain neljä ottelua.


title: Khaled Korbi

text: 10. heinäkuuta 2013 Korbi palasi takaisin Tunisiaan, Club Africainin riveihin.


title: Khaled Korbi

text: 27. toukokuuta 2016 Korbi sai elinikäisen pelikiellon Tunisian jalkapalloliitolta hyökättyään ottelun jälkeen AS Marsan maalivahdin Youssef Trabelsin kimppuun ottelu jälkeen 22. toukokuuta 2016. Lisäksi hän sai teostaan puolenvuoden vankeus tuomion.


title: Khaled Korbi

text: Maajoukkueessa Korbi pelasi ensi kerran 28. toukokuuta 2009 ystävyysottelussa Sudania vastaan. Toisen ottelunsa hän pelasi Mosambikia vastaan MM-karsinta ottelussa 6. kesäkuuta 2009. Ensimmäisen maalinsa Korbi teki vuoden 2012 Afrikan kisojen karsintaottelussa Tšadia vastaan 11. elokuuta 2010.


title: Khaled Korbi

text: Korbi oli myös avauskokoonpanossa ensimmäisissä arvokisoissaan vuoden 2010 Afrikan-kisoissa. Korbi valittiin myös vuoden 2012 Afrikan-kisoihin, jossa hän teki maansa avausmaalin vapaapotkusta Marokkoa vastaan.


title: Juuan vaakuna

text: Juuan kunnanvaakuna on saanut aiheensa alueen koivikoista, jotka ovat saaneet alkunsa Juuan seudulla aikanaan harjoitetusta kaskiviljelystä.


title: Juuan vaakuna

text: Vaakunan on suunnitellut Aake Kaarnama, ja se vahvistettiin käyttöön 24. marraskuuta 1952. Vaakunan selitys on ”punaisessa kentässä hopeinen koivu, jonka norkot kultaiset”.


title: Kate Ellis

text: Katherine Margaret "Kate" Ellis (s. 22. syyskuuta 1977 Melbourne, Australia ) on australialainen työväenpuolueen poliitikko. Hän on istunut maansa parlamentissa vuodesta 2004, jolloin hänestä tuli nuorin koskaan Australian edustajainhuoneeseen valittu nainen. Vuonna 2007 hänestä tuli Australian nuoriso- ja urheiluministeri.


title: Kate Ellis

text: Ellis opiskeli Flindersin yliopistossa Etelä-Australian Adelaidessa kansainvälisiä suhteita ja politiikkaa.


title: Janne Vuorinen (jalkapalloilija)

text: Janne Juho Ensio Vuorinen (s. 18. syyskuuta 1985 Turku) on entinen suomalainen jalkapalloilija. Hän oli pelipaikaltaan vasen laitapuolustaja.


title: Janne Vuorinen (jalkapalloilija)

text: Vuorinen on pelannut aiemmin Salon Palloilijoissa ja Turun Palloseurassa. Hän on pelannut yhdessä Veikkausliiga-ottelussa kaudella 2005.


title: Yvonne Bönisch

text: Yvonne Bönisch (s. 29. joulukuuta 1980 Ludwigsfelde, Saksan demokraattinen tasavalta) on saksalainen judoka, alle 57 kg:n painoluokan olympiavoittaja.


title: Yvonne Bönisch

text: Bönisch sai hopeaa 57 kg:n sarjassa Mariborin EM-kilpailuissa 2002 hävittyään loppuottelussa Italian Cinzia Cavazzutille. Osakan MM-kilpailuissa 2003 hän hävisi saman painoluokan loppuottelussa pohjoiskorealaiselle Kye Sun Huille. Ateenan olympialaisissa 2004 Bönisch voitti kultaa 57-kiloisissa kukistettuaan Kyen loppuottelussa. Kairon MM-kilpailuissa 2005 hän sai samassa painoluokassa hopeaa – loppuotteluvastustaja oli jälleen Kye.


title: Yvonne Bönisch

text: Bönisch sijoittui Tampereen EM-kilpailuissa 2006 seitsemänneksi 57-kiloisissa. Belgradin EM-kilpailuissa 2007 hän sai samassa painoluokassa hopeaa hävittyään loppuottelussa Espanjan Isabel Fernándezille. Rio de Janeiron MM-kilpailuissa myöhemmin samana vuonna hän oli seitsemäs.


title: Yvonne Bönisch

text: Bönisch on saavuttanut maailmancupin kilpailuissa viisi voittoa, kuusi kakkossijaa ja viisi kolmossijaa. Saksan mestaruuskilpailuissa hän on saavuttanut aikuisten sarjassa kaksi kultaa, yhden hopean ja yhden pronssin.


title: Pajala-Ylläksen lentoasema

text: Pajalan-Ylläksen lentoasema, (), sijaitsee Pajalan kunnassa Ruotsin Tornionlaaksossa. Lentoasema sijaitsee 12 kilometriä Pajalan keskustasta länteen. Suomen puolelle Kolarin kirkonkylään on matkaa noin 40 kilometriä. Kolarin kunnassa sijaitsee Ylläksen laskettelukeskus, minkä vuoksi Pajalan ja Kolarin kuntien yhteistyön tuloksena silloinen Pajalan lentoasema nimettiin vuonna 2007 tehdyn laajennuksen yhteydessä Pajala-Ylläksen lentoasemaksi.


title: Hippothoe

text: Hippothoe () oli kreikkalaisessa mytologiassa usean eri naishahmon nimi.


title: Raimo Toivanen

text: Raimo Toivanen (s. 3. lokakuuta 1945) on suomalainen entinen jalkapalloilija ja jalkapallovalmentaja.


title: Raimo Toivanen

text: Keskikentällä pelannut Toivanen edusti lähes koko uransa ajan Turun Palloseuraa. Hän aloitti TPS:n juniorijoukkueissa 1956 ja nousi edustusjoukkueeseen 1963. TPS pelasi tuolloin Mestaruussarjassa, mutta putosi kauden päätteeksi. Kahden 1. divisioonassa vietetyn kauden jälkeen seura nousi takaisin pääsarjatasolle. Toivanen voitti TPS:ssa aina vuoteen 1976 asti, jolloin hänen uransa päättyi käden katkettua ottelussa. Sen jälkeen hän pelasi vielä muutaman vuoden 3. divisioonan VG-62:ssa. Toivanen voitti Turun Palloseurassa kolme mestaruutta vuosina 1968, 1971 ja 1975. Kaikkiaan Toivaselle kertyi 192 pääsarjatason ottelua TPS:ssa.


title: Raimo Toivanen

text: Maajoukkueessa Toivanen pelasi 19 A-maaottelua vuosina 1967–1971.


title: Raimo Toivanen

text: Pelaajauran jälkeen Toivanen toimi myös valmentajana. Hän valmensi Turun Palloseuraa kahteen otteeseen vuosina 1981–1983 ja 1992–1993. Lisäksi hän on valmentanut myös Salon Palloilijoita ja VG-62:ta.


title: Greatest Hits (Bruce Springsteen & The E Street Bandin albumi)

text: Greatest Hits on amerikkalaisen laulaja-lauluntekijä Bruce Springsteenin viides kokoelma-albumi. Se julkaistiin kesäkuussa 2009.


title: Tem

text: Tem voi tarkoittaa:


title: STS-1

text: STS-1 oli Nasan ensimmäinen avaruussukkulalento. Se lennettiin Columbia-sukkulalla. Laukaisu tapahtui Kennedyn avaruuskeskuksesta 12. huhtikuuta 1981 klo 12:00 UTC-aikaa. Kolmipäiväinen lento päättyi sukkulan laskeutumiseen Edwardsin lentotukikohtaan 14. huhtikuuta klo 18:20. Lennon tavoitteena oli demonstroida turvallinen nousu kiertoradalle sekä paluu laskuun ja varmistaa avaruussukkulan järjestelmien toiminta käytännössä.


title: STS-1

text:
Lennon komentajana toimi kokenut Gemini- ja Apollo-astronautti John Young ja lentäjänä ensikertalainen Robert Crippen. Hyötykuormana lennolla oli mittausjärjestelmä, joka taltioi lentotietoja ja suoritusarvoja lennon aikana.
Lento oli poikkeuksellinen sikäli, että Nasa kokeili ensimmäistä kertaa uutta avaruusalusta ensilennollaan miehitettynä. Laukaisun yhteydessä lukuisia sukkulan lämpökilven tiiliä irtosi ja vaurioitui SRB-moottorien aiheuttaman odotettua suuremman paineaallon vaikutuksesta. Ilmakehään paluun aikana sukkulan lento-ominaisuudet hypersoonisissa nopeuksissa poikkesivat huomattavasti etukäteen arvioiduista, mikä aiheutti ennakoimattomia ohjauskomentoja laskeutumista hallitsevilta tietokoneilta.


title: STS-1

text: Lento todettiin ongelmista huolimatta onnistuneeksi, ja laukaisuun ja laskeutumiseen tehtyjen muutosten jälkeen Columbia jatkoi avaruussukkulan koelentoja STS-2-lennolla.


title: Taidekoulu Maa

text: Taidekoulu Maa on perustettu 1986 ja toimii Suomenlinnassa vuonna 1753-1760 rakennetussa vanhassa kasarmissa. Se on kannatusyhdistyksen ylläpitämä yksityinen taideoppilaitos. Koulussa voi opiskella kolmivuotisella kuvataiteilijan itsenäiseen ammattiin valmistavalla päivälinjalla sekä kaikille avoimilla iltakursseilla. Taidekoulu Maa saa Helsingin kaupungilta ja Opetusministeriöltä harkinnanvaraista toimintatukea.


title: Taidekoulu Maa

text: Kolmivuotiselle päivälinjalle valitaan opiskelijoita toukokuussa. Pääsykoe nykytaiteilijan ammattiin valmistavalle linjalle muodostuu ennakkotehtävästä ja haastattelusta. Myös molemmilta iltalinjoilta voi hakea suoraan päivälinjalle, valinnassa painotetaan nykytaiteen osaamista. Opiskelu on päätoimista ja periodiluonteista. Koulun opiskelijat ovat oikeutettuja opintotukeen. Kolmivuotisen päivälinjan jälkeen opiskelijoilla on mahdollisuus jatkaa opintojaan Taidekoulu Maan vapaaehtoisella neljännellä vuosikurssilla.


title: Maltan haukka (vuoden 1941 elokuva)

text: Maltan haukka () on ohjaaja John Hustonin esikoiselokuva vuodelta 1941. Se perustuu Dashiell Hammettin samannimiseen romaaniin, ja sen pääosassa nähtiin Humphrey Bogart, josta tuli Hustonin luottonäyttelijä. Bogart esittää yksityisetsivä Sam Spadea. Elokuva oli kolmen Oscarin ehdokkaana ja se oli jo kolmas filmatisointi kirjasta.


title: Maltan haukka (vuoden 1941 elokuva)

text: Elokuvaa on pidetty "film noir" -lajityypin ensimmäisenä edustajana.


title: Maltan haukka (vuoden 1941 elokuva)

text: "Maltan haukka" valittiin vuonna 1989 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Tasoaalto

text: Tasoaalto on vakiotaajuuksinen aalto, jonka aaltorintamat ovat yhdensuuntaisia pintoja. Tasoaallossa aaltorintamat ovat aina kohtisuorassa etenemissuuntaa vastaan.


title: Tasoaalto

text: Tasoaaltoa voidaan kuvata yhtälöllä


Tasoaalto


title: Tasoaalto

text: missä formula_2 on aallon paikan etenemissuuntainen komponentti, formula_3 aika, formula_4 kompleksinen amplitudi, formula_5 imaginaariyksikkö, formula_6 aaltovektori ja formula_7 kulmataajuus.


title: Oulunsalo Soi

text: Oulunsalo Soi –musiikkijuhlat järjestetään vuosittain elokuun alussa.


title: Oulunsalo Soi

text: Lähtökohtana musiikkijuhlien kehitystyölle oli Oulunsalon kunnan strategia kansainvälistymishaasteineen, sijainti Oulun seudulla lentoaseman tuntumassa, kunnan kehitys ja kasvu, väestön korkea koulutustaso ja yhteisesti päätetty strateginen linjaus vahvistaa kunnan imagoa kulttuurikuntana.


title: Oulunsalo Soi

text: Oulunsalon kunta solmi ystävyyskuntasopimuksen Japanin Hokkaidolla olevan Tannon kunnan kanssa vuonna 1992. Izumi Tateno vieraili konsertoiden ensimmäisen kerran Oulunsalon kouluilla vuonna 1996. Vuotta myöhemmin kunnan edustajien ja Tatenon kanssa keskusteltiin Oulunsalossa Tatenon taiteilijanimeen perustuvan tapahtuman järjestämismahdollisuudesta.


title: Oulunsalo Soi

text: Tapahtuma toteutettiin vuonna 1998 ensimmäisen kerran nimellä Veistossonaatti, jossa ohjelmasisältö muodostui musiikkijuhlien lisäksi kansainvälisestä metsäveistosleiristä Varjakan saaressa. Kaikki osallistuvat ja esiintyvät taiteilijat olivat ammattitaitoisia ja tapahtuman taso oli korkea.


title: Oulunsalo Soi

text: Oulunsalon Musiikkijuhlien kannatusyhdistys eli Oumuska ry perustettiin vuonna 2000. Yhdistyksessä on noin 80 jäsentä. Se tukee tapahtumaa mm. julkaisemalla omaa lehteä, avustamalla tapahtuman järjestelyissä, taiteilijoiden majoituksessa, vastaamalla tuotemyynnistä, järjestämällä taiteilijoille vapaa-ajan ohjelmaa jne.


title: Oulunsalo Soi

text: Oulunsalo Soi hyväksyttiin Finland Festivals –ketjun jäseneksi vuoden 2002 alusta. Jäsenyys on myös laatutae tapahtumalle, sillä se edellyttää mm. jokavuotisuutta, festivaalimaisuutta ja korkeaa tasoa sisällössä ja järjestelyissä.


title: Oulunsalo Soi

text: Oulunsalo Soi –tapahtuman osana on vuosittain erilaisia oheistapahtumia, jotka tekevät musiikkijuhlasta festivaalin. Vuonna 2005 pidettiin mm. kirjaston avajaiset ja kotiseutumuseon 25-vuotisjuhla, joissa oli musiikkijuhlien esiintyjiä.


title: Oulunsalo Soi

text: Oulunsalo Soi – Oulun seudun XI musiikkijuhlilla oli 19 konserttia, kymmenen konserttia vähemmän kuin vuonna 2007. Vuoden 2008 musiikkijuhlien eri tilaisuuksiin osallistui yhteensä 5075 henkilöä. Vuonna 2008 järjestettyjen musiikkijuhlien jälkeen Sanomalehti Kalevan kriitikot valitsivat Oulunsalo Soi -musiikkijuhlat Pohjois-Suomen ykkösfestivaaliksi. Musiikkijuhlat tuottaa nykyään Oulunsalon kulttuuri-instituutti.


title: Oulunsalo Soi

text: Tapahtuma järjestetään tänä vuonna kahdettatoista kertaa. Toisilla Meta4:n johtamilla Oulunsalo Soi -musiikkijuhlilla kuullaan oopperaa, kamarimusiikkia, jazzia ja kansanmusiikkia. Konserttipaikkoina toimivat konsertti- ja juhlasalien lisäksi luontokeskus, kirkko, nuorisoseurantalo ja vanha navetta.


title: Oulunsalo Soi

text: Ohjelma


title: Oulunsalo Soi

text: Musiikkijuhlat alkavat Sebastian Fagerlundin Döbeln 1809 -oopperalla.


title: Oulunsalo Soi

text: Maailman kantaesityksenä kuullaan Jarmo Saaren Butterfly Effect ja Suomen ensiesityksinä Kaija Saariahon Serenatas ja Patrick Zimmerlin Stone and Steel. Harvinaista herkkua näillä lakeuksilla edustavat myös musiikkijuhlilla kuultavat Daniel Schnyderin ja John Patituccin jazzvaikutteiset teokset.


title: Oulunsalo Soi

text: Festivaaleilla on hyvin edustettuna 200 vuotta sitten syntyneen Felix Mendelssohn-Bartholdyn musiikki. Ohjelmassa on myös Tulindbergiä ja Wesströmiä, Ravelia, Beethovenia, Rossinia, Piazzollaa, Telemannia, Ravelia ja Schnittkeä.


title: Oulunsalo Soi

text: Maria Kalaniemi ja Timo Alakotila esittävät Hailuodon nuorisoseurantalolla suomalaista menuettia polskaa, polkkaa, valssia, argentiinalaista tangoa ja ranskalaisia valsseja. Maija-Leena Soinne esittää Maria Jotunin ja Edith Södergranin runoja. Runojen lomassa kuullaan Toivo Kuulan ja Jean Sibeliuksen viulukappaleita.


title: Oulunsalo Soi

text: Musiikkijuhlilla esiintyy Meta4 lisäksi yhdysvaltalainen fagottitaituri Martin Kuuskmann, pianistit Henri Sigfridsson, Heini Kärkkäinen ja Joonas Ahonen, harpisti Laura Hynninen, kitaristit Ismo Eskelinen ja Jarmo Saari, kontrabasisti Jani Pensola, lyömäsoittaja Sami Koskela, elektroniikkamies Marko Myöhänen ja Rantatie-kvartetti. Festivaalin päättää islantilainen funkyhtye Jaguar klubikonsertissaan.


title: Leleks (Spartan kuningas)

text: Leleks () oli kreikkalaisessa mytologiassa Spartan ensimmäinen kuningas, jonka mukaan Lakoniaa kutsuttiin hänen aikanaan Lelegiaksi. Hän meni naimisiin najadi Kleokhareian – tai toisen uskomuksen mukaan Peridian – kanssa, jonka kanssa hän sai useita poikia kuten Myleen, Polykaonin ja mahdollisesti Eurotaksen.


title: Leleks (Spartan kuningas)

text: Leleksin kuoleman jälkeen häntä seurasi valtaistuimelle hänen poikansa Myles. Lelexia kunnioitettiin Spartassa heeroksena, ja hänelle pystytettiin heroon.


title: Leleks (Poseidonin poika)

text: Leleks () oli kreikkalaisessa mytologiassa Poseidonin ja Libyan poika, jota pidettiin lelegialaisten myyttisenä kantaisänä.


title: Leleks (Poseidonin poika)

text: Leleksin kerrottiin saapuneen Egyptistä Kreikkaan, jossa hänestä tuli Megaran ensimmäinen kuningas. Hänen kuolemansa jälkeen valtaistuimelle nousi hänen poikansa Kleson. Leleksin hauta sijaitsi Nisaian linnoituksen alapuolella lähellä merta.


title: Leleks

text: Leleks () oli kreikkalaisessa mytologiassa usean eri mieshahmon nimi.


title: Hermán Gaviria

text: Hermán Gaviria Carvajal (27. marraskuuta 1969 Carepa, Antioquia – 24. lokakuuta 2002 Cali) oli kolumbialainen jalkapalloilija, keskikenttäpelaaja.


title: Hermán Gaviria

text: Gaviria sai "Carepa"-lempinimensä synnyinpaikkansa mukaan. Hän pelasi vuosina 1992–1997 Kolumbian maajoukkueessa 40 ottelua, joissa teki viisi maalia. Hän edusti maataan vuoden 1994 maailmanmestaruuskisoissa, joissa teki yhden maalin, 1992 olympialaisissa (kaksi maalia) ja kolmesti maanosansa mestaruuskisoissa. Seuratasolla hän pelasi Atlético Nacionalissa, Deportes Tolimassa, Deportivo Calissa, Atlético Bucaramangassa ja myös Shonan Bellmaressa, J. Leaguessa.


title: Hermán Gaviria

text: Deportivo Calin pitäessä harjoitusleiriä syksyllä 2002 salama iski Gaviriaan. Hän menehtyi heti, mutta hänet julistettiin kuolleeksi vasta Valle de Lillin sairaalassa. Vieressä ollut joukkuetoveri Giovanni Córdobakin loukkaantui niin pahoin että menehtyi kolme päivää myöhemmin. Gavirialta jäi vaimo ja kaksi lasta.


title: Čávkosvárri

text: Čávkosvárri on Skandeihin kuuluva monihuippuinen vuori Omasvuonon kunnassa Pohjois-Norjassa. Sen päähuiput ovat Otertinden (1 356 m) ja Oteraksla (1 235 m).


title: Aritz Aduriz

text: Aritz Aduriz Zubeldia (s. 11. helmikuuta 1981 San Sebastián, Guipúzcoan maakunta, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Athletic Bilbaoa ja on pelipaikaltaan hyökkääjä.


title: Aritz Aduriz

text: Adurizin kasvattajaseura on sansebastiánilainen Antiguoko, jonka juniorijoukkueissa hän pelasi vuosina 1994–1999. Ensimmäiset ottelunsa aikuisten tasolla hän pelasi kaudella 1999–2000 Segunda División B:n Aurrerá de Vitoriassa.


title: Aritz Aduriz

text: Vuonna 2000 Aduriz siirtyi Athletic Bilbaon reservijoukkueeseen. Ensiesiintymisensä edustusjoukkueessa hän teki 11. syyskuuta 2002 Copa del Reyn ottelussa Amurrioa vastaan, ja Espanjan korkeimmalla sarjatasolla Primera Divisiónissa hän debytoi kolme päivää myöhemmin ottelussa Barcelonaa vastaan. Vuosien 2003–2005 aikana hän edusti kahta eri joukkuetta Burgosia ja Valladolidia, jotka kumpainenkin pelasivat maan toiseksi korkeimmalla sarjatasolla Segunda Divisiónissa. Tammikuussa 2006 hän palasi Athleticiin.


title: Aritz Aduriz

text: Kaudella 2006–2007 Aduriz teki yhteensä yhdeksän maalia 34 ottelussa, mukaan lukien hattutempun, joka syntyi 19. toukokuuta 2007 pelatussa ottelussa Zaragozaa vastaan. Seuraavalla kaudella 2007–2008 hänellä oli vaikeuksia vakiinnuttaa pelipaikkaansa Fernando Llorenten noustessa joukkueen ykköspyssyksi, mutta huolimatta siitä Aduriz pelasi kauden aikana 33 ottelua.


title: Aritz Aduriz

text: Kesällä 2008 Aduriz siirtyi Mallorcaan neljävuotisella sopimuksella. 26. lokakuuta 2008 hän teki ensimmäisen maalinsa uudessa seurassaan kotiottelussa Espanyolia vastaan. Hän pelasi lopulta joukkueessa kahden kauden ajan ja teki pelaamissaan 69 ottelussa 23 maalia (11 ja 12).


title: Aritz Aduriz

text: 14. heinäkuuta 2010 hän siirtyi Valenciaan 4 miljoonan euron siirtokorvauksella. Hän pelasi ensimmäisen virallisen ottelunsa joukkueessa 28. elokuuta 2010 sarja-avauksessa Málagaa vastaan, jossa syntyi samalla myös hänen ensimmäinen maalinsa.


title: Aritz Aduriz

text: 26. kesäkuuta 2012 Aduriz palasi takaisin Athletic Bilbaoon ja teki joukkueen kanssa kolmivuotisen sopimuksen. Hänestä maksettiin 2,5 miljoonan euron siirtokorvaus.


title: Aritz Aduriz

text: Aduriz on pelannut muutamia otteluita epävirallisessa Baskimaan maajoukkueessa. Ensimmäisen kutsunsa Espanjan maajoukkueeseen hän sai lokakuussa 2010.


title: Aritz Aduriz

text: Hän teki ensiesiintymisensä Espanjan maajoukkuepaidassa 8. lokakuuta 2010 pelatussa vuoden 2012 EM-karsintaottelussa Liettuaa vastaan. Ensimmäisen maalinsa hän teki 24. maaliskuuta 2016 pelatussa ystävyysottelussa Italiaa vastaan.


title: STS-2

text: STS-2 oli Nasan avaruussukkulaohjelman toinen lento. Se oli samoin toinen lento Columbia-sukkulalla ja ensimmäinen kerta, kun miehitetty avaruusalus lähetetään toistamiseen kiertoradalle. Laukaisu tapahtui Kennedyn avaruuskeskuksesta 12. marraskuuta 1981 klo 15:09 UTC-aikaa. Kolmipäiväinen lento päättyi sukkulan laskeutumiseen Edwardsin lentotukikohtaan 14. marraskuuta klo 21:23. Lennon tavoitteena oli demonstroida sukkulan kyky suorittaa uudestaan turvallinen avaruuslento sekä varmistaa sukkulan järjestelmien toiminta käytännössä.


title: STS-2

text: Lennon miehistönä toimi Enterprise-sukkulalla laskeutumiskokeita suorittaneet komentaja Joe Engle ja lentäjä Richard H. Truly. Kummallakaan ei ollut kuitenkaan aikaisempaa avaruuslentokokemusta. Hyötykuormana lennolla oli lennontaltiointijärjestelmän lisäksi tieteellinen OSTA-I-sensorijärjestelmä maapallon tutkimuksia varten sekä RMS-robottikäsivarsi.


title: STS-2

text: STS-1-lennon jälkeen laukaisualustalle asennetun äänenvaimennusjärjestelmän ansiosta sukkulan lämpösuojatiilet kestivät laukaisun vain 12 tiilen vaurioituessa. Lento oli alun perin suunniteltu viisipäiväiseksi, mutta sähköä tuottavan polttokennon rikkoutuminen pakotti sukkulan palaamaan jo kahden päivän jälkeen. Suurin osa lennon tavoitteista kuitenkin saavutettiin lyhentyneestä tehtävästä huolimatta.


title: STS-3

text: STS-3 oli Nasan avaruussukkulaohjelman kolmas lento ja kolmas kerta kun Columbia-sukkula lähetettiin avaruuteen. Laukaisu tapahtui Kennedyn avaruuskeskuksesta 22. maaliskuuta 1982 klo 16:00 UTC. Lento päättyi laskeutumiseen White Sandsin tukikohtaan 30. maaliskuuta klo 16:04. Kahdeksanpäiväinen lento oli siihenastisista sukkulalennoista pisin.


title: STS-3

text: Columbian komentajana lennolla toimi Skylab-astronautti Jack Lousma ja lentäjänä ensikertalainen C. Gordon Fullerton. Hyötykuormana oli lennontaltiointijärjestelmän lisäksi tieteellinen tutkimuslaitteisto OSS-I sekä RMS-robottikäsivarsi.


title: STS-3

text: Lennolla astronautit tekivät kokeita robottikäsivarrella sekä tutkivat lämmönvaihteluiden vaikutusta sukkulaan kiertoradalla. Lisäksi sukkulan keskikannen tiloissa suoritettiin ensimmäistä kertaa biologisia ja kemiallisia tutkimuksia. Lennon paluu viivästyi laskeutumisalueen tuulisen sään takia. Sukkula laskeutui lopulta kahdeksan päivän jälkeen White Sandsin tukikohdan kuivalle aavikkojärvelle. Kiitotien hiekka vaurioitti kuitenkin sukkulaa, mistä syystä tukikohtaa ei ole sittemmin käytetty sukkulan laskupaikkana.


title: Hour of Penance

text: Hour of Penance on italialainen brutal death metallia soittava yhtye, joka perustettiin Roomassa vuonna 1999. Sanoitusten teemana on kidutus, moraali, sosiaaliset ongelmat ja anti-religionismi.


title: Borderlands

text: Borderlands on Gearboxin kehittämä ja 2K Gamesin julkaisema ensimmäisen persoonan ammunta- ja toimintaroolipeli. Peli julkaistiin vuonna 2009 PlayStation 3:lle, Xbox 360:lle ja Microsoft Windowsille sekä vuonna 2010 OS X:lle.


title: Borderlands

text: Roolipelaamista esiintyy pääosin kolmessa eri muodossa; alussa valitaan neljästä hahmotyypistä, joiden tasoa kohotetaan myöhemmin suorittamalla ympäri maailmaa olevien tehtävien antajien tehtäviä, joista pelaaja kerää kokemuspisteitä. Kokemuksen karttuessa pelaaja voi valita hahmonsa kykypuusta lisäkykyjä ja erikoistua tiettyyn suuntaan.


title: Borderlands

text: Yleinen väärinkäsitys pelin grafiikkaa koskien on se, että peli olisi tehty käyttämällä cel-shading -tyyliä. Gearbox on kuitenkin todennut, että näin ei ole.


title: Borderlands

text: "Borderlands" sisältää yhteensä 160 tehtävää, joista 30 liittyy tarinaan, ja loppu koostuu sivutehtävistä.


title: Borderlands

text: Peli sisältää mahdollisuuden neljän pelaajan ”drop-in, drop-out” -yhteistyöpeliin. Pelaajat voivat valita neljästä eri hahmoluokasta, jotka ovat Siren, Soldier, Berserker ja Hunter. Jokainen hahmoluokka on erikoistunut tiettyihin kykyihin, kuten esimerkiksi berserker hallitsee parhaiten lähitaistelun ja hunter taas käyttää enimmäkseen pitkän kantaman aseita. Pelissä pystyy myös muokkaamaan visuaalisesti omaa hahmoaan ja ajoneuvoja.


title: Borderlands

text: "Borderlandsissa" voi milloin tahansa haastaa toisen pelaajan kaksintaisteluun lyömällä häntä. Pelaaja voi ottaa haasteen vastaan lyömällä takaisin. Pelaajat voivat myös mennä areenoille, jotka on suunniteltu useammankin pelaajan taisteluihin.


title: Borderlands

text: Sisältää uusia tehtäviä, esineitä ja vihollisia. Pelipaikkana on Jakobs Cove, jossa paikalliset ovat muuttuneet epänormaaleiksi olioiksi Dr. Nedin takia. Lisäosa julkaistiin konsoleille 24. marraskuuta 2009 ja Windowsille Steamin kautta 9. joulukuuta 2009.


title: Borderlands

text: Sisältää kolme uutta aluetta ja pankin pelaajan tavaroille. Lisäosa julkaistiin Xbox 360:lle 29. joulukuuta 2009 sekä PlayStation 3:lle ja Windowsille 7. tammikuuta 2010.


title: Borderlands

text: Sisältää uusia tehtäviä, vihollisia ja aseita. Lisäosa nostaa tasokattoa 11:llä, joten ennen kuin peliin tuli päivitys, joka nosti tasokattoa kahdeksalla, nosti se tasokaton 50:stä 61:een. Nykyään vastaava luku on 69. Tämä lisäosa sisältää myös mahdollisuuden päästä käsiksi Crimson Lancen salaiseen asevarastoon. Lisäosa julkaistiin Xbox 360:lle 23. helmikuuta 2010 sekä PlayStation 3:lle ja Windowsille 25. helmikuuta 2010.


title: Borderlands

text: Tämä oli viimeinen lisäosa peliin. Se julkaistiin 28. syyskuuta 2010. Claptrap’s New Robot Revolution sisältää muun muassa uusia alueita tutkittavaksi, uusia vihollisia sekä tekoälyhahmoja, isomman tavararepun ja 20 uutta tehtävää.


title: Sohvi

text: Sohvi on suomalainen naisen etunimi, kansanomainen muunnelma kreikkalaisperäisestä nimestä Sofia, joka merkitsee 'viisautta'.


title: Sohvi

text: Vuoden 2009 loppuun mennessä " Väestörekisterikeskuksen" mukaan Sohvi-nimen on Suomessa saanut 1825 henkilöä, jotka kaikki ovat naisia..


title: Eupelycosauria

text: Eupelycosauria on synapsidien kladi. Se on toinen synapsiden kahdesta alaryhmästä. Toinen on Caseasauria. Eupelycosauria käsittää kaikki muut synapsidit paitsi caseasaurit. Täten sen jäseniä ovat esimerkiksi Edaphosauridae ja terapsidit (mukaan lukien nisäkkäät). Caseasauria-kladin synapsideista Eupelycosauriaa erottaa esimerkiksi erilainen kallon rakenne.


title: Eupelycosauria

text: Nimitys "Eupelycosauria" viittasi alun perin nyttemmin taksonomisena tasona hylätyn lahkon ”Pelycosauria” alalahkoon. Nykyisen määritelmänsä Eupelycosaurialle antoivat R. R. Reisz ja M. Laurin vuonna 2004.


title: Eupelycosauria

text: Eupelycosauria ilmestyi hiilikauden lopulla ja monet siihen kuuluvista ryhmistä olivat permikauden alkupuolen aikana lihansyöjiä, kun taas Caseasauriaan kuului kasvinsyöjiä. Edaphosauridae oli ainoa terapsideihin kuulumatton Eupelycosaurian ryhmä, johon kuului kasvinsyöjiä.


title: Eupelycosauria

text: Varhaisen Eupelycosaurian lajien koko vaihteli sisiliskon kokoisista sarvikuonon kokoisiin. "Edaphosaurus" ja "Dimetrodon" suvuilla oli selässään suuri purje, jota käytettiin ehkä lämmön säätelyyn. Näille suvuille tämä rakenne oli kuitenkin kehittynyt toisistaan riippumatta. Terapsidit polveutuvat "Dimetrodonin" ja sen sukulaisten tavoin varhaisista kladin Sphenacodontia jäsenistä. Terapsideista tuli permikauden lopun ja triaskauden alun hallitsevia eläimiä niiden korvattua useimmat muut synapsidit keskisen permikauden alussa. Muista Eupelycosaurian jäsenistä ainoastaan heimo Varanopidae selviytyi myöhäiselle keskiselle permikaudelle.


title: Eupelycosauria

text: Eupelycosauria sai uuden määritelmän vuonna 2004.


title: Eupelycosauria

text: Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):


title: Hohler Felsin Venus

text: Hohler Felsin Venus eli Schelklingenin Venus () on kivikautinen venusveistos, joka on löydetty Saksasta läheltä Schelklingenin kaupunkia. Se on iältään noin 35 000–40 000 vuotta ja kuuluu varhaiseen Aurignacin kulttuuriin, joka oli vallalla myöhäispaleoliittisen kauden alussa, jolloin "Homo sapiensia" (Cro-Magnonin ihminen) esiintyi ensimmäisen kerran Euroopassa.


title: Hohler Felsin Venus

text:
Hohler Felsin Venuksen löytäminen varhentaa muutamalla tuhannella vuodella vanhimman esihistoriallisen veistoksen löytämisen ja ylipäänsä vanhimman tunnetun esittävän taiteen löydön ja vahvistaa, että taideteoksia on tehty koko Aurignacin ajan.
Veistos löydettiin syyskuussa 2008 Hohler Felsin luolasta, joka sijaitsee lähellä Schelklingeniä Baden-Württembergissä, noin 15 kilometriä Ulmista länteen. Löydön teki Tübingenin yliopiston ryhmä, jota johti arkeologian professori Nicholas Conard, joka ilmoitti löydöstä Naturessa.


title: Hohler Felsin Venus

text: Mammutin torahampaasta valmistettu veistos esittää naisen ruumista, jossa korostuvat häpy ja rinnat ja jota siksi pidetään hedelmällisyyteen liittyvänä taikaesineenä. Pään sijasta veistoksessa on lenkki, josta se on voitu pujottaa riipusnauhaan. Arkeologi John J. Shean mukaan veistoksen valmistaminen on saattanut kestää ”kymmeniä ellei satoja tunteja”. Veistos löydettiin noin 20 metrin päästä luolan sisäänkäynnistä ja noin kolmen metrin syydestä nykyisestä maanpinnasta. Se on oli palasina, joista kuusi on löydetty, mutta vasen käsivarsi ja olkapää puuttuvat vielä.


title: Hohler Felsin Venus

text: Schwabenin Juran alueella on luolia, joista on paljastunut mammutinluisia veistoksia myöhäispaleoliittiselta ajalta noin 25 esinettä. Niihin kuuluu Hohlenstein-Stadelin leijonaihminen ja vanhin tunnettu soitin, mammutinluinen huilu. Tämä esinelöytöjen keskittymä 30 000–40 000 vuoden takaa on ainutlaatuinen koko maailmassa, ja Conard arvelee, että silloisten ihmisten ansioksi voidaan lukea paitsi figuratiivinen taide ja musiikki, myös uskonnon alkuvaiheet. Muita samasta luolakerroksesta löydettyjä esineitä ovat piikivisen tulentekovälineen sirpaleet, työstetty luu ja mammutinluu sekä erilaisten eläinten jäännökset, kuten tarpaani, peura, luolakarhu, mammutti ja vuorikauris.


title: Kai Kalima

text: Kai-Erik Klaus Kalima (s. 6. lokakuuta 1945 Helsinki) on oikeustieteen tohtori, Helsingin yliopiston finanssioikeuden emeritusprofessori, entinen SDP:n kansanedustaja ja entinen Helsingin kaupunginvaltuutettu.


title: Kai Kalima

text: Kalima nousi eduskuntaan vuonna 1989 varapaikalta Reino Paasilinnan tilalle. Hän oli eduskunnan jäsen vuoteen 1991 ja oli muun muassa laki- ja talousvaliokunnan jäsen.


title: Kai Kalima

text: Kalima valittiin Helsingin kaupunginvaltuustoon ensimmäisen kerran 1985. Vuoden 2000 kunnallisvaaleissa Kalima ei uusinut enää valtuustopaikkaansa, mutta nousi takaisin vuoden 2002 alussa Petra Paasilinnan tilalle. Kalima uusi valtuustopaikkansa 2005 ja nousi vuotta myöhemmin valtuustoryhmänsä johtoon. Kunnallisvaaleissa 2008 Kalima kuitenkin putosi valtuustosta uudelleen.


title: Kai Kalima

text: Kaliman vanhemmat ovat mainospäällikkö, kuvataiteilija Klaus Kalima (1918–2017) ja Torna Kalima (o.s. Enbom). Hänen isoisänsä oli Jalo Kalima. Muusikko Kalle Kalima on Kai Kaliman poika.


title: Kati Peltola

text: Kati Kaarina Marjatta Peltola (os. "Sápy", s. 22. joulukuuta 1940 Porvoo) on suomalainen vasemmistoliittolainen poliitikko. Peltola on SKDL:n entinen kansanedustaja ja pitkäaikainen Helsingin kaupunginvaltuuston jäsen. Koulutukseltaan hän on valtiotieteen maisteri.


title: Kati Peltola

text: Peltola valittiin Helsingin kaupunginvaltuustoon 1969 ja toimi siellä vuoteen 1988. Hän oli presidentin valitsijamies vaaleissa 1978. Eläkepäivillään Peltola palasi kaupunginvaltuustoon 2009 Vasemmistoliiton riveistä, muttei asettunut ehdolle enää vuoden 2012 kunnallisvaaleissa.


title: Kati Peltola

text: Peltola nousi eduskuntaan kolmesti varasijalta ja hän toimi kansanedustajana vuosina 1977–1979, 1980–1983 ja 1985–1987. Edustajakautensa jälkeen Peltola toimi 17 vuotta Helsingin keskisen sosiaalikeskuksen johtajana.


title: Kati Peltola

text: Kati Peltolan puoliso vuodesta 1960 on työmarkkinaneuvos, valtiotieteen tohtori Pekka Peltola. Heillä on kaksi lasta.


title: M200 (juna)

text: M200 on sähkömoottorijuna, joka on käytössä Helsingin metrossa. Junasarjaa valmistettiin 12 yksikköä eli vaunuparia vuosina 2000–2001. Sarja tilattiin, kun Vuosaaren ratahaaran avaaminen vuonna 1998 aiheutti lisäkalustotarvetta. M200-sarjan teknisenä esikuvana oli Berliinin S-Bahnin DBAG-Baureihe 481 -junamalli.


title: M200 (juna)

text: Alun perin junasarja tilattiin saksalaiselta Deutsche Waggonbau AG:ltä, mutta yrityskaupan myötä lopulliseksi toimittajaksi tuli Bombardier Transportation. Junien sähkökäytöt on toimittanut ranskalainen Alstom Traxis.


title: M200 (juna)

text: Junayksiköt eli vaunuparit on numeroitu HKL-Metroliikenteen käytännön mukaan niin, että kummallakin junayksikön vaunulla on oma numeronsa. Kullakin junayksiköllä on sen vuoksi kaksoisnumero, esimerkiksi 201–202.


title: M200 (juna)

text: Junayksiköitä voidaan kytkeä toisiinsa enintään 6 kpl, mutta alun perin Helsingin metron laituripituus rajoitti matkustajakäytössä olevien yhdistelmien pituudeksi 3 yksikköä. Länsimetron lyhyempi laituripituus rajoittaa koko metroverkolla junien pituudeksi 2 yksikköä. Tätä pidempiä yksiköitä voi esiintyä siirtoajossa ja vaihtotyössä. M200-yksiköt ovat teknisesti yhteensopimattomia vanhojen M100-junien kanssa, eli niitä ei voida kytkeä samaan junaan. Kuitenkin kummatkin junat voivat hinata toisiaan.


title: M200 (juna)

text: M200-sarjaan on rakennettu varaus yläpuoliselle virranottimelle, mikä periaatteessa mahdollistaa näiden junien käyttämisen ilmajohtovirroitetuilla radoilla.


title: Tennilän hallintopitäjä

text: Tennilä oli keskiaikainen hallintopitäjä eteläisessä Hämeessä. Pitäjä mainitaan ensimmäisen kerran vuodelta 1390. Se käsitti pääasiassa Kärkölän ja Kosken (nykyisin Hämeenkoski) pitäjät..


title: Tarpaani

text: Tarpaani eli arotarpaani ("Equus caballus ferus", synonyymi "Equus ferus ferus") on sukupuuttoon kuollut euraasialainen villihevosen alalaji. Viimeiset tämän alalajin yksilöt kuolivat Ukrainassa 1800-luvun lopulla.


title: Tarpaani

text: Tarpaaneja on perinteisesti katsottu olleen kahta muotoa: Euroopan metsäalueilla elänyt metsätarpaani eli eurooppalainen metsähevonen ("Equus caballus silvatica") ja idempänä sijaitsevilla aroalueilla elänyt arotarpaani eli tarpaani ("E. caballus gmelini", synon. "E. caballus ferus"). Näistä metsätarpaani kuoli liiallisen metsästyksen takia sukupuuttoon jo keskiajalla, mutta arotarpaani hävisi vasta 1800-luvun lopulla. Villien ja kesyjen hevosten luokittelusta ei vallitse yksimielisyyttä, mutta nykyisin yleensä katsotaan, että vain arotarpaani oli varsinainen luonnonvarainen tarpaani ja oma alalajinsa, kun taas metsätarpaanille aikoinaan annettua tieteellistä alalajinimeä pidetään yhtenä kesyhevosen ("E. caballus caballus") synonyymeista. Mahdollisesti metsätarpaanit olivatkin villiintyneiden kesyhevosten jälkeläisiä.


title: Tarpaani

text: Tarpaanin juuret ulottuvat vain noin 200 000 vuoden taakse. Se kuuluu vain harvojen kesyhevosten esi-isiin, vaikka se on ensimmäinen kesytetty villihevosen alalaji. Se kesytettiin Siperian arojen lounaiskolkan muodostavassa Ukrainassa ja Pohjois-Kaspian alangoilla.


title: Tarpaani

text: 1930-luvulta alkaen tarpaania on yritetty valikoivalla jalostuksella luoda uudestaan. Takaisinjalostettu muoto eli niin kutsuttu Heckin tarpaani on saanut nimensä saksalaisten biologien Heinz ja Lutz Heckin mukaan.


title: Dolph Ziggler

text: Nicholas Theodore "Nick" Nemeth (s. 27. heinäkuuta 1980) on yhdysvaltalainen showpainija, joka on WWE:n sopimuksella sen smackdown-brändissä nimellä Dolph Ziggler. Hän esiintyi WWE:ssä myös nimellä Nicky osana Spirit Squadia vuonna 2006.


title: Dolph Ziggler

text: Nemeth palasi Raw'hon syyskuussa 2008 nimellä "Dolph Ziggler", mutta hänet hyllytettiin jo kuukautta myöhemmin 30 päiväksi huonon käytöksen takia. Hän palasi Raw'hon marraskuussa ollen backstagella Rey Mysterion ja Shawn Michaelsin kanssa. Ziggler hävisi Batistalle joulukuun 2008 debyyttiottelussaan. Seuraavalla viikolla hän voitti ensimmäisen ottelunsa selättäen R-truthin, voittaen myös viikkoa myöhemmin Charlie Haasin.


title: Dolph Ziggler

text: Nemeth siirrettiin SmackDowniin huhtikuussa 2009 osana vuoden 2009 vaihtoa. Hän debytoi kaksi päivää myöhemmin voittamalla United States-mestari Montel Vontavious Porterin ei mestaruus-ottelussa ja haastoi MVP:n mestaruusotteluun. Nemeth otteli MVP:n mestaruudesta toukokuun alussa, muttei voittanut sitä.


title: Dolph Ziggler

text: Ziggler aloitti tämän jälkeen lyhyen feudin The Great Khalin kanssa, kun heidän välinen matsi päättyi diskaukseen Dolphin lyötyä Khalia tuolilla. Khali alkoi tämän seurauksena tulla kehään Dolphin otteluiden jälkeen, jotta hän lopettaisi huijaamisen. Useana viikkona Ziggler päihitti Khalin ulos-laskulla tai diskauksella. Ziggler voitti Khalin Kanen sekaannuttua otteluun hyökäten hänen kimppuunsa The Bash -tapahtumassa heinäkuussa 2009.


title: Dolph Ziggler

text: Tämän jälkeen hän aloitti Rey Mysterion kanssa feudin tavoitellen Intercontinental -mestaruutta. Zigglerin managerina toimi tuolloin Maria Kannellis. Ziggler haastoi Mysterion Night of Championsissa Intercontinental mestaruusottelussa, mutta hävisi. Ziggler voitti Fatal 4-Way matsin 7. elokuuta SmackDownissa, mihin osallistuivat myös R-Truth, Mike Knox ja Finlay, ja Ziggleristä tuli ykköshaastaja Intercontinental mestaruudesta SummerSlamiin, missä Ziggler hävisi Mysteriolle jälleen kerran. Syyskuussa, John Morrison voitti Mysteriolta Intercontinental mestaruuden, ja Ziggler aloitti feudin Morrisonin kanssa. He kohtasivat Hell in a Cell -tapahtumassa, mikä käytiin Intercontinental-mestaruudesta. Ziggler ei onnistunut voittamaan mestaruutta 9. lokakuuta pidetyssä SmackDownin uusintaottelussakaan. Samassa show'ssa Ziggler lopetti seurustelun (storylinessa) Marian kanssa, koska oli maksanut Zigglerille Intercontinental mestaruuden. Dolph ja Morrison ottelivat 2 out of 3 falls-matsissa Intercontinental mestaruudesta 20. marraskuuta SmackDownissa, mutta Dolph ei kyennyt vieläkään voittamaan. Dolph otteli Survivor Seriesissä The Mizin joukkueessa Morrisonin joukkuetta vastaan. Vaikka Dolph eliminoitiinkin, Mizin joukkue voitti. 26. helmikuuta SmackDownissa, Ziggler voitti John Morrisonin ja R-Truthin ja pääsi ottelemaan WrestleMania XXVI:ssä, Money in the Bank -matsissa, muttei voittanut ottelua.


title: Dolph Ziggler

text: Kesäkuussa, 2010, hän aloitti suhteen (storylinessa) SmackDownin konsultin, Vickie Guerreron kanssa, joka alkoi kuuluttamaan hänet kehään ja auttamaan häntä matseissa. 9. heinäkuuta SmackDownissa, Ziggler voitti MVP:n ja Chavo Guerreron triple threat matsissa ja pääsi ottelemaan Money in the Bank -tapahtumassa Money in the Bank-matsissa, muttei jälleen kyennyt voittamaan ottelua. 28. heinäkuussa SmackDownin nauhoituksissa (televisioitiin 6. elokuuta), Ziggler vihdoin voitti Intercontinental mestaruuden Kofi Kingstonilta. SummerSlamissa, Dolph puolusti mestaruuttaan diskauksella, kun The Nexus hyökkäsi heidän kimppuun. Tämän jälkeen, Ziggler ja Kingston kohtasivat useissa mestaruusotteluissa, mitkä päättyivät diskauksiin tai ulos-laskuun. SmackDownin toimitusjohtaja, Theodore Long määräsi heidän välilleen matsin Night of Championsiin, minkä stipulaationa oli; jos Ziggler diskataan tai lasketaan ulos, hän häviää mestaruuden. Night of Championsissa, Ziggler voitti Kingstonin reilusti. Hänen seuraava onnistunut puolustus oli Kavalia vastaan Survivor Seriesissä.


title: Dolph Ziggler

text: Marraskuussa, Zigglerin ilmoitettiin olevan NXT:ssä Jacob Novakin Pro. -tapahtumassa, Ziggler puolusti mestaruuttan Kingstonia ja Jack Swaggeria vastaan Triple Threat Ladders matsissa. Matsissa, Swagger ja Kingston pudottivat Intercontinental mestaruusvyön lattialle, minkä maassa maanut Ziggler sai noukittua ensimmäiseksi, ja puolusti täten onnistuneesti mestaruuttaan. 4. tammikuuta NXT:ssä, Ziggler voitti battle royal-matsin ja sai valita itselleen uuden rookien, joka oli Byron Saxton. Hänen alkuperäinen rookie eliminoitui samana iltana. SmackDownin nauhoituksessa 4. tammikuuta (televisioitiin 7. tammikuuta), Ziggler hävisi Intercontinental mestaruuden Kofi Kingstonille. Ziggler piti mestaruutta viisi kuukautta. Samana iltana, Ziggler voitti Fatal 4-Way-matsin, mihin osallistuivat myös Cody Rhodes, Drew McIntyre ja The Big Show, ja Ziggleristä tuli ykköshaastaja World Heavyweight mestaruudesta.


title: Dolph Ziggler

text: Ziggler haastoi World Heavyweight mestarin, Edgen Royal Rumblessa, missä Edge ei saanut käyttää spear-liikettä, mutta Ziggler epäonnistui voittamaan mestaruuden. Myöhemmin samana iltana, hän oallistui Royal Rumble-otteluun, mutta tuli eliminoiduksi Big Show'n toimesta. 4. helmikuuta SmackDownissa, Edge puolusti mestaruuttaan Kelly Kellyn kanssa (joka oli sekaantunut Edgen ja Zigglerin väliseen matsiin Rumlessa) Ziggleriä, Michelle McCoolia ja Laylaa vastaan. Edge säilytti mestaruuden, kun Kelly Kelly iski spearin (mikä oli jälleen kielletty Edgeltä) Laylalle. Matsin jälkeen, Vickie ilmoitti Edgen ja Zigglerin välille maailman mestaruusottelun seuraavalle viikolle, missä hän itse toimisi tuomarina. Seuraavassa NXT:ssä, hänen rookie, Byron Saxton eliminoitui ja joutui jättämään leikin kesken. 11. helmikuuta SmackDownissa, Edge "säilytti" mestaruuden käyttäen kiellettyä spearia Ziggleriin ja voiton Edgelle laski Green Bay Packerin Clay Matthews, joka ei ollut virallinen tuomari. 14. helmikuuta Raw'ssa, Vickie ilmoitti, että Ziggler kruunattaisiin uudeksi World Heavyweight mestariksi SmackDownissa, koska Edge oli käyttänyt kiellettyä spearia Vickien nähden. Vickie myös paljasti, että Edge oli mies, joka pieksi SmackDownin toimitusjohtajan, Teddy Longin viime kuussa.


title: Dolph Ziggler

text: 18. helmikuuta SmackDownin 600. jaksossa, Dolph osallistui 6 vs. 6 -tag team matsiin, missä Edge selätti hänet. Matsin jälkeen Vickie antoi Edgelle potkut. Myöhemmin Dolphin kruunausseremoniassa, hänet julistettiin uudeksi World Heavyweight mestariksi. Seremonia sai yllättävän lopun, kun Teddy Long teki paluunsa. Vickie paljasti, että hyökkääjä oli Dolph. Long palkkasi Edgen uudestaan ja antoi hänelle revanssin ja voitti takaisin mestaruuden. Matsin jälkeen, Long (kayfabessa) erotti Dolphin.


title: Dolph Ziggler

text: 7. maaliskuuta Ziggler ilmoitettiin Rawin uusimmaksi jäseneksi Vickie Guerreron järjestettyä hänelle paikan sarjasta. Ziggler voitti samana päivänä matsissa John Morrisonin. 19. Kesäkuuta WWE Capitol Punishment -tapahtumassa Dolph Ziggler voitti WWE United States Mestaruuden. Nykyisin hän on SmackDown!:in Money In The Bank mestari.


title: Fucking with Fire: Live

text:
Fucking with F*** – Live (joissain yhteyksissä myös Fucking With Fire – Live) on saksalaisyhtye Edguyn konserttitallenne, joka julkaistiin toukokuussa 2009. Se nauhoitettiin São Paulossa 3. marraskuuta 2006 "Rocket Ride" -albumin kiertueella. Tallenteesta julkaistiin sekä CD- että DVD-versiot. Lisäksi julkaistiin digipak-painos, joka sisältää molemmat versiot. DVD:llä on konsertin lisäksi mukana kiertuetta käsittelevä dokumentti sekä musiikkivideoita.
DVD-versio sisältää samat kappaleet samassa järjestyksessä, mutta ne ovat kaikki yhdellä levyllä.


title: Karl Frans Hjorth

text: Karl Frans Hjorth (11. kesäkuuta 1857 Tyrväntö – 8. helmikuuta 1919 Tampere) oli suomalainen Tampereella asunut kauppias ja tehtailija. Hjorth perusti 1881 "Oy K. Hjorth Ab":n joka toimii edelleen urheilu- ja metsästysaseiden, niihin liittyvien tarvikkeiden ja urheiluvälineiden maahantuojana.


title: Karl Frans Hjorth

text: Hjorthin vanhemmat olivat Lahdentaan kartanon pehtori Karl Johan Hjorth (1828–1885) ja Johanna Grönlund. Perhe muutti 1863 Kiskoon ja vuonna 1865 Karl Johan Hjorthista tuli Teijon ruukin pehtori. Vuodesta 1869 Karl Johan Hjorth oli ensin tilanhoitajana ja sitten vuodesta 1880 maanviljelijänä Eurajoella. Karl Frans muutti Tampereelle Eurajoelta 1881 ja avasi siellä 1. elokuuta 1881 ase- ja patruunamyymälän. Hjorth harjoitti sitten aseiden, ampumatarvikkeiden, dynamiitin ja myöhemmin myös urheiluvälineiden maahantuontia sekä tukku- ja vähittäiskauppaa.


title: Karl Frans Hjorth

text: Hjorth oli vuodesta 1895 pääosakkaana "Tampereen Haulitehdas Osakeyhtiössä" joka oli jo vuodesta 1859 lähtien valmistanut hauleja Pyynikinharjun etelärinteessä sijainnessa haulitehtaassa. Vuonna 1908 yhtiö rakensi uuden haulitehtaan Tampereen Pispalaan lähelle Porin radan varressa olevaa Santalahden seisaketta. Tehtaaseen liittyi 55 metriä korkea teräsrakenteinen haulitorni. Haulitehdas oli toiminnassa vuoteen 1972 saakka. Tampereen kaupunki osti tehtaan haulitornin 1973 ja nykyisin se on suojelukohde.


title: Karl Frans Hjorth

text: Hjorth oli naimisissa vuodesta 1882 Eugenia Viktoria Desideria Esperance Helene "Dessi" Vesanderin (1854–1931) kanssa. Perheessä oli kuusi lasta joista tunnetuin oli taidemaalari ja oopperalaulaja Arno Hjorth (1883–1932). Karl Frans Hjorth on haudattu Tampereen Kalevankankaan hautausmaalle.


title: Krystyna Łybacka

text: Krystyna Łybacka (s. 10. helmikuuta 1946) on puolalainen SLD-puolueen poliitikko ja matemaatikko. Hän on istunut maansa parlamentin, Sejmin, jäsenenä vuodesta 1991. Vuosina 2001–2004 hän oli Puolan opetus- ja urheiluministerinä. Hän on kiinnostunut kirjallisuudesta, filosofiasta, teatterista ja maalaustaiteesta.


title: Krystyna Łybacka

text: Adam Mickiewiczin yliopistosta valmistunut Łybacka on luonut pitkän akateemisen uran Poznańin teknologian yliopistolla. Hän on entinen Puolan yhdistyneen työväenpuolueen jäsen.


title: Boeing X-20 Dyna-Soar

text: X-20 Dyna-Soar (”Dynamic Soarer”, ) oli Yhdysvaltain ilmavoimien ohjelma, jonka päämäärä oli kehittää avaruuslentokone, jota voitaisiin käyttää sotilaallisiin tarkoituksiin kuten tunnistamiseen, pommittamiseen, pelastamistehtäviin avaruudessa, satelliittien viemiseen kiertoradalle ja vihollisen satelliittien vioittamiseen. Ohjelma käynnistettiin vuonna 24. lokakuuta 1957 ja lakkautettiin 10. joulukuuta 1963, juuri kun aluksen rakentaminen täytyi aloittaa. Hinta oli 660 miljoonaa dollaria.


title: Boeing X-20 Dyna-Soar

text: Samanaikaisesti kehitteillä olleet alukset, kuten Mercury ja Vostok, perustuivat avaruuskapseliin, joka palasi maahan laskuvarjon avulla. Dyna-Soar muistutti enemmän nykyisiä avaruussukkuloita, sillä paluu olisi tapahtunut lentäjän ohjauksessa. Alus pystyttiin laukaisemaan kiertoradalle, kuten Mercury ja Gemini, ja laskeutumaan lentokentälle.


title: Boeing X-20 Dyna-Soar

text: Alus oli paljon kehittyneempi kuin sen aikaiset avaruusmatkaan käytetyt laitteet. Ohjelmasta saatiin paljon tietoa, jota myöhemmin käytettiin kehitettäessä avaruussukkuloita. Myöhemmin sukkulat laukaistiin ohjelman suunnitelmien mukaisesti ulkoisen kantoraketin turvin ja hyödynsi laskeutumisessaan deltasiipiä hallitun laskeutumisen aikaansaamiseksi. Kuitenkaan ohjelman suunnitelmia ei käytetty, samoin kuin neuvostoliittolaisten Spiralia, käytännössä avaruuteen menossa ja sieltä palaamisessa vuosikymmeniin ennen nykyisiä avaruussukkuloita.


title: Boeing X-20 Dyna-Soar

text: Dyno-Soarin kehitystyö juontaa juurensa Eugen Sängerin Silbervogeliin, saksalaisten toisen maailmansodan aikaiseen kiertoratapommikonehankkeeseen. Ajatus oli rakentaa rakettimoottoreilla matkaava pommikone, joka voisi saavuttaa valtavan pitkän toimintasäteen liitämällä kohteeseensa 5,5 kilometrin sekuntivauhdilla 50–150 kilometrin korkeudessa A-4- tai A-9-rakettimoottoreiden (katso aggregate-rakettisarja) avulla.


title: Boeing X-20 Dyna-Soar

text: Pääasiallisesti nämä rakettimoottorit pystyivät kuljettamaan aluksen eksotermiselle radalle mannertenvälisten ohjusten tavoin ja tämän jälkeen irtautua. Vaikka alus ei olisikaan pystynyt pysyttelemään kiertoradalla nopeuden menetyksen seurauksena, se olisi voinut siipiensä ja jäljellä olevan nopeutensa turvin tuottaa nostetta, joka olisi palauttanut aluksen takasin kiertoradalle. Tätä olisi voitu jatkaa siihen asti, kunnes nopeus olisi hidatunut tarpeeksi ja lentäjä olisi valinnut sopivan laskeutumispaikan. Tämä yliääninen kiertoradan nosteen hyödyntäminen merkitsi, että alus saattoi matkata yhtä pikälle kuin mannertenvälinen ohjus käyttäen vähemmän polttoainetta.


title: Boeing X-20 Dyna-Soar

text: Tämänkaltaisella työntö- ja liito-ominaisuudella käyttävällä aluksella, niin kutsutulla antipodi-pommittajalla, olisi voitu iskeä mihin tahansa maailmassa äänennopeudella - ilman että alusta olisi voitu häiritä tai torjua, jolloin sen kokoa ja puolustusta olisi voitu vähentää verrattuna raskaisiin pommikoneisiin. Lisäksi työntöliitäjäkone olisi voinut korvata useasti käytettävät miehitetyt pommikoneet ja kertakäyttöiset miehittämättömät ohjukset.


title: Boeing X-20 Dyna-Soar

text: Toisen maailmansodan jälkeen Amerikan sotilastiedustelupalvelu OSS toi Amerikkaan operaatio Paperclipissä saksalaisia tiedemiehiä, näiden joukossaan Tohtori Walter Dornbergerin, Saksan sodanajan rakettiohjelman johtajan. Hänellä oli yksityiskohtaisia tietoja Silbervogel-ohjelmasta ja Bellin alaisuudessa hän koetti saada Yhdysvaltojen ilmavoimat, USAF:n ja muut tahot kiinnostumaan työntöliitokoneesta. Tämän tuloksena USAF teetti useita soveltuvuus- ja suunnittelutöitä työntöliitokoneesta Bellillä, Boeingilla, Convairilla, Douglasilla, Martinilla, North Americanilla, Republicilla ja Lockheedilla 1950-luvun alussa.


title: Boeing X-20 Dyna-Soar

text: Tuloksena syntyi eri suunnitelmia:


title: Boeing X-20 Dyna-Soar

text: 24. lokakuuta 1957 Yhdysvaltojen ilmavoimien tutkimus- ja kehitysosasto julkaisi ehdotuksensa ääntä nopeammasta liitorakettiasejärjestelmästä (Asejärjestelmä 464L): Dyna-Soar. Ilmavoimat uskoivat, että yksi kone voitaisiin rakentaa hoitamaan sekä pommitus- että tiedustelutoimintaa, joten kaikki olemassa olleet suunnitelmat moottorilla toimivista liitokoneista yhdistettiin ja valmistuneen koneen toimivat yhtä hyvin kuin X-15 tutkimusta seuranneet koneet. Dyna-Soar ohjelma suunniteltiin suoritettavan kolmessa vaiheessa jossa ensin rakennettiin tutkimuskone Dyna-Soar I, toisessa vaiheessa tiedustelukone Dyna-Soar II (aiemmin Brass Bell) ja kolmannessa vaiheessa strategisen pommituskyvyn omaava Dyno-Soar III (aiemmin Robo). Ensimmäiset liitotestit Dyna-Soar I suunniteltiin toteutettavaksi vuoden 1963 aikana ja niitä seuraisivat moottoroidut lennot joilla tultaisiin saavuttamaan 18 machin nopeus tulevina vuosina. Robotisoidun liito-ohjuksen suunniteltiin olevan valmis vuoteen 1968 ja täysin toimintakykyisen asejärjestelmän omaavana (Dyna-Soar III) odotettiin olevan valmis vuoteen 1974 mennessä.


title: Boeing X-20 Dyna-Soar

text: Maaliskuussa 1958, Dyna-Soar sopimus kilpailutettuun yhdeksän yhdysvaltalaisen ilmailuyrityksen kesken, ja näistä ehdotuksista keskityttiin Bellin ja Boeingin suunnitelmaan. Vaikka Bellillä oli kuuden vuoden etumatka tutkimus- ja tuotekehittelyssä, sopimus avaruuslentokoneesta tehtiin Boeingin kanssa kesällä 1959. Kilpailun aikana Boeing oli muuttanut omaa alkuperäistä suunnitelmaansa merkittävästi jolloin se alkoi enemmän muistuttaa Bellin suunnitelmaa. Vuoden 1961 lopussa Titan III valittiin laukaisualukseksi ja Dyna-Soar suunniteltiin laukaistavaksi Cape Canaveralin avaruustukikohdasta Floridasta. Huhtikuussa 1960 seitsemän astronauttia valittiin salaisesti Dyna-Soar-ohjelmaan. Heistä kaksi, Neil Armstrong ja Bill Dana, jättivät ohjelman kesällä 1962. 19. syyskuuta 1963 Albert Crews liitettiin Dyna-Soar-ohjelmaan ja kuuden muun Dyna-Soar-astronautin nimet julkaistiin. He olivat:Vuoden 1962 loppuun mennessä Dyna-Soar nimettiin X-20, Dyna-Soar I kokeissa oli onnistuneesti testattu aluksen moottoreita ja Yhdysvaltain ilmavoimat oli pitänyt X-20:n julkaisutilaisuuden Las Vagasissa.


title: Boeing X-20 Dyna-Soar

text: Tutkimustyöhön vaikuttaneiden rahoitusongelmien lisäksi Dyna-Soar ohjelma kärsi kahdesta merkittävästä ongelmasta, mitä rakettia tultaisiin käyttämään aluksen viemiseksi kiertoradalle ja selkeän päämäärän asettamisesta ohjelmalle.


title: Boeing X-20 Dyna-Soar

text:
Useita eri malleja esitettiin Dyna-Soarin kantoraketeiksi. Alkuperäinen Yhdysvaltojen ilmavoimien ehdotus oli LOX/JP-4, fluori-ammoniakki, fluori-hydraksiini tai X-15 käyttämä RMI moottori. Pääurakoitsija Boeing suosi Atlas-Centaur yhdistelmää, mutta lopulta ilmavoimat vaativat käyttämään hävinneen kilpailijan Martinin Titan-kantorakettia, vaikka Titan I ei ollut tarpeeksi voimakas nostamaan viiden tonnin X-20 kiertoradalle.
Titan II ja Titan III kantoraketit pystyivät kuljettamaan Dyna-Soarin kiertoradalle, kuten myös Saturn C-1 joka myöhemmin nimettiin Saturn I. Kaikki näihin ehdotuksiin sisältyi eri moottori ja kärki vaihtoehtoja. Lopulta kantoraketiksi valittiin Titan IIIC, mutta ongelmat laukaisujärjestelmän kanssa monimutkaistivat ja myöhästyttivät projektia.


title: Boeing X-20 Dyna-Soar

text:
Pois luettuna asejärjestelmä 464L, alkuperäinen kiinnostus Dyna-Soarin kohtaan projektina jossa yhdistyi astronominen tutkimus ja asejärjestelmä, sai monet kyseenalaistamaan tulisiko Yhdysvaltojen ilmavoimilla olla miehitetty avaruusohjelma kun miehitetyt avaruuslennot oli keskitetty NASA:n vastuualueeksi. Ilmavoimat kuitenkin vetosi siihen, että toisin kuin NASA:n avaruusohjelmassa, Dyna-Soar mahdollisti hallitun alastulon avaruudesta jota pidettiin ohjelman päätavoitteena. Tammikuun 19. päivänä vuonna 1963 puolustusministeri Robert McNamara määräsi ilmavoimia tutkimaan oliko Gemini vai Dyna-Soar ohjelma parempi pohja avaruudessa olevalle asejärjestelmälle. Maaliskuussa 1963 puolustusministeri sai selvityksen ohjelmista ja määräsi sen perusteella, että ilmavoimat olivat keskittyneet liikaa hallittuun alastuloon avaruudesta sen sijaan kun sillä ei ollut kunnollisia syitä kiertoradalla tapahtuviin lentoihin. Tämä määräys koettiin olevan aivan eri kuin ministerin aikaisempi suhtautuminen ohjelmaa kohtaan. Dyna-Soar oli kallis ohjelma jolla ei kyetty miehitettyihin lentoihin ennen 1960-luvun puoltaväliä. Hankkeen korkea hinta ja epävarmuus käyttötarkoituksesta vaikeuttivat ilmavoimia jatkamaan ohjelmaa ja se lakkautettiin 10. joulukuuta 1963.
X-20 lopettamispäivänä ilmavoimat ilmoitti aloittavansa uuden ohjelman miehitetyn kiertoradalla toimivan laboratorion rakentamiseksi joka kumpusi Gemini-ohjelmasta, mutta tämäkin ohjelma lopetettiin lopulta.


title: Paulina Maj

text: Paulina Maj (s. 22. maaliskuuta 1987) on puolalainen lentopalloilija. Hän on tällä hetkellä liberona PTPS Farmutil Piła -seurassa, jossa hänen pelipaitansa numerona on 13. Hän osallistui vuonna 2006 Puolan maajoukkueen pelaajana Fédération Internationale de Volleyballin lentopallon naisten maailmanmestaruuskilpailuihin. Hän on 166-senttinen.


title: Kaksin aina kaunihimpi

text: Kaksin aina kaunihimpi on sanonta ja se voi viitata ainakin seuraaviin asioihin:


title: Herman Laukkanen

text: Herman Laukkanen (, salanimi "Hemmi Aro"; 20. heinäkuuta 1892 Mikkelin maalaiskunta – 22. syyskuuta 1938 Petroskoin lähellä) oli neuvostoliitonsuomalainen kirjailija.


title: Herman Laukkanen

text: Vuonna 1915 Laukkanen muutti töihin Pietariin. Hän osallistui Venäjän kansalaissotaan Siperiassa ja joutui kahdesti Koltšakin joukkojen vangiksi. Palattuaan Pietariin vuonna 1921 hän työskenteli suomen kielen opettajana Lännen vähemmistökansallisuuksien yliopistossa. Vuonna 1929 Laukkanen siirtyi Kustaa Rovion suosittelemana Petroskoihin NKP(b):n Karjalan aluekomitean kääntäjäksi. Vuosina 1932–1936 hän työskenteli maatalouskorkeakoulun suomen kielen opettajana, vuosina 1936–1937 Karjalan kulttuuri-instituutissa ja sen jälkeen sahaajana puutavaran lajittelu- ja kuljetuspaikalla.


title: Herman Laukkanen

text: Laukkasen ensimmäiset runot julkaistiin vuonna 1925 "Kumouksen kuohuista" -yhteisjulkaisussa. Vuonna 1929 ilmestyi näytelmä "Kolme kosijaa" ja vuonna 1931 runokokoelma "Elettyä". Laukkanen toimi myös "Punakantele" ja "Rintama" -lehtien toimitusneuvostojen jäsenenä ja käänsi suomeksi eräitä Maksim Gorkin, Lidija Seifullinan ja Juri Libedinskin teoksia.


title: Herman Laukkanen

text: Herman Laukkanen pidätettiin 5. heinäkuuta 1938, tuomittiin kuolemaan vakoilusta Suomen hyväksi ja ammuttiin. Tuomio kumottiin vuonna 1956.


title: Fjodor Ivatšov

text: Fjodor Petrovitš Ivatšov (sukunimi esiintyy myös muodossa Ivatšev, ; 30. kesäkuuta 1904 Rukajärvi – 18. lokakuuta 1957) oli karjalainen kirjailija, lehtimies ja kirjallisuusarvostelija.


title: Fjodor Ivatšov

text: Fjodor Ivatšov syntyi karjalaisen talonpojan perheeseen. Puna-armeijassa palvellessaan hän toimi Karjalan jääkäripataljoonan poliittisena työntekijänä. Myöhemmin hän työskenteli Neuvosto-Karjalan sanomalehtien toimituksissa. Hän osallistui toiseen maailmansotaan ja työskenteli sen jälkeen Totuuden toimittajana ja Karjalan radiokomitean varapuheenjohtajana.


title: Fjodor Ivatšov

text: Ivatšovin ensimmäiset kirjoitukset julkaistiin Punainen Karjala -lehdessä vuonna 1926. Vuonna 1928 hän oli perustamassa Karjalan proletaarikirjailijoiden yhdistystä ja toimi sen johtokunnan jäsenenä. 1920–1930-lukujen vaihteessa hänen runojaan, kertomuksiaan ja kuvauksiaan ilmestyi Neuvostoliiton suomenkielisessä lehdistössä. Vuonna 1934 Kustannusliike Kirja julkaisi karjalankielisen kertomuskokoelman "Jauhinkivi". Samana vuonna hänet hyväksyttiin Neuvostoliiton kirjailijaliiton jäseneksi. Hän toimi myös Rintama-lehden toimittajana.


title: Fjodor Ivatšov

text: 1930-luvun lopussa Ivatšov osallistui karjalankielisen kirjallisuuden luomiseen ja julkaisi yhden runon Karelija-aikakauslehdessä. Sitä ennen hän oli muutaman kuukauden pidätettynä. Sodan jälkeen hän käänsi suomeksi mm. Aleksandr Puškinin teoksia.


title: Breil Milano

text: Breil Milano on italialainen vuonna 1937 alkunsa saanut luksuskellomerkki. Kellot valmistetaan Sveitsissä. Kaikissa Breil Milano- kelloissa on vähintään 100 metrin vesitiiviys ja ruostumattomasta teräksestä valmistettu kuori. Merkki on lanseerattu kansainvälisesti vuonna 2002.


title: Breil Milano

text: Breil Milanolla on myös korumallisto sekä nahkatuotteet, aurinkolasit ja tuoksut.


title: Breil Milano

text: Breil Milano kelloja on myyty Suomessa marraskuusta 2008 alkaen ja koruja huhtikuusta 2009 alkaen.


title: Mac OS X 10.0

text: Mac OS X 10.0 Cheetah on Applen ensimmäinen julkaisu Mac OS X -käyttöjärjestelmästä. Se julkaistiin 24. maaliskuuta 2001. Sitä pidettiin lähinnä hyvin tehtynä beta-versiona, sillä se oli buginen, eikä sisältänyt esimerkiksi DVD-elokuvien katseluominaisuuksia, eikä myöskään tukenut CD-levyjen polttamista. Myöhemmin Apple julkaisi version 10.1. Sen päivityslevyt Apple antoi ilmaiseksi 10.0-käyttäjille. Mac OS X 10.0 -järjestelmää ei enää tueta.


title: Iivo Nikutjev

text: Iivo Nikutjev, oikealta nimeltään Ivan Ivanovitš Nikutjev (; 3. syyskuuta 1904 Uhtuan kihlakunnan Akonlahden kylä – 20. lokakuuta 1939) oli karjalainen kirjailija.


title: Iivo Nikutjev

text: Koulunkäynnin jälkeen Nikutjev liittyi Arvi Pakarisen (Nummi) Uhtualla ohjaamaan kirjallisuuskerhoon. Hän jatkoi kirjallisuusharrastusta opiskellessaan Lännen vähemmistökansallisuuksien yliopistossa Leningradissa ja työskennellessään sen jälkeen NKP(b):n Uhtuan puoluekomitean sihteerinä. Vuonna 1935 Nikutjevin kertomus "Marfa" sai ensimmäisen palkinnon Kustannusliike Kirjan järjestämässä karjalankielisessä kirjoituskilpailussa ja seuraavana vuonna se julkaistiin erillisenä kirjana.


title: Iivo Nikutjev

text: Vuodesta 1935 lähtien Nikutjev työskenteli Petroskoissa Punainen Karjala -lehden kääntäjänä. Hänet pidätettiin 26. huhtikuuta 1939, tuomittiin kuolemaan vakoilusta Suomen hyväksi ja ammuttiin. Tuomio kumottiin vuonna 1959.


title: Live and More!

text:
Live and more oli Britney Spearsin toinen dvd. Albumia myytiin 2 miljoonaa kappaletta maailmanlaajuisesti ja ranskassa se myi 20 000 kappaletta, eli platinaa.
3 music videos:
Britney on Saturday Night Live:
Britney Live From Waikiki Beach, Hawaii:


title: Kalle Jussila (kirjailija)

text: Kalle Jussila eli Santeri Kirillov, oikealta nimeltään Aleksandr Fjodorovitš Kirillov (; 1910 Aunuksen kihlakunnan Näätälahden kylä – 15. joulukuuta 1941) oli karjalainen kirjailija.


title: Kalle Jussila (kirjailija)

text: Aleksandr Kirillov syntyi karjalaisen talonpojan perheeseen. Hän opiskeli Tšalkin kyläkoulussa runoilija Lea Helon johdolla. Kirillov alkoi kirjoittaa runoja ja proosaa jo 16-vuotiaana ja liittyi Karjalan proletaarikirjailijoiden yhdistyksen suomalaisen jaoston jäseneksi. Ensimmäinen runo ilmestyi salanimellä Kalle Jussila Puna-Kantele -lehdessä vuonna 1928. Jussilan kertomuksia julkaistiin Soihtu-lehdessä ja Ahjo-kirjallisuusalbumissa. Vuonna 1934 Kustannusliike Kirja painoi suomalaisten Itä-Karjalaan tekemää hyökkäystä käsittelevän näytelmän "Voitto on meidän".


title: Kalle Jussila (kirjailija)

text: Kalle Jussila oli yksi ensimmäisistä aunuksenkarjalaa käyttäneistä kaunokirjailijoista. Vuonna 1934 hän sai palkinnon karjalankielisessä kertomuskilpailussa teoksella "Parahan briguadan brigadiiru" (”Parhaan työprikaatin johtaja”), joka seuraavana vuonna ilmestyi erillisenä kirjana. Jussilan teoksia julkaistiin Rintamassa sekä karjalankielisessä Karelija-aikakauslehdessä. Hän käänsi karjalaksi Nikolai Ostrovskin romaanin "Kuinka teräs karaistui".


title: Kalle Jussila (kirjailija)

text: Jussila kuoli toisessa maailmansodassa pataljoonan komissaarina. Hänet on haudattu Leningradin alueen entisen Vinnitsyn piirin Andronovskajan kylään.


title: PKO

text: Pko voi tarkoittaa seuraavia asioita:


title: STS-4

text: STS-4 oli Nasan avaruussukkulaohjelman ja Columbia-sukkulan neljäs ja viimeinen koelento. Laukaisu tapahtui 27. kesäkuuta 1982 kello 15:00 UTC Kennedyn avaruuskeskuksesta. STS-4 oli ensimmäinen lento joka pääsi matkaan ajallaan ilman teknisiä viivästyksiä. Lento päättyi laskeutumiseen Edwardsin lentotukikohtaan 4. heinäkuuta 1982 kello 16:09.


title: STS-4

text: Lennon komentajana toimi Apollo-astronautti Ken Mattingly ja lentäjänä ensikertalainen Henry Hartsfield. Hyötykuormana lennolla oli lukuisia GAS-tutkimuslaitekanistereita, mukaan lukien 9 opiskelijaprojektia, sekä salainen Yhdysvaltain ilmavoimien laitteisto. RMS-robottikäsivarrella käsiteltiin instrumenttia, jolla tutkittiin sukkulan ympäristön koostumusta kiertoradalla. Lisäksi keskikannella suoritettiin fysikaalisia, kemiallisia ja lääketieteellisiä tutkimuksia.


title: STS-4

text: Sukkulan kiinteän ajoaineen SRB-moottoreita ei saatu korjattua talteen laskuvarjojen petettyä moottorien irrotuksen jälkeen.


title: Lauri Luoto

text: Lauri Luoto, oikealta nimeltään Bruno tai Väinö Sjögren (; 1886 tai 1889 Längelmäen Eväjärven kylä – 9. helmikuuta 1938 Petroskoin lähellä) oli suomalainen kirjailija, joka vaikutti myös Yhdysvalloissa ja Neuvostoliitossa.


title: Lauri Luoto

text: Luoto syntyi hämäläiseen maanviljelijäperheeseen. Nuorena hän muutti Yhdysvaltoihin, jossa työskenteli metsurina ja kaivosmiehenä, mutta palasi sitten Suomeen ja osallistui vuoden 1918 sisällissotaan. Punaisten tappion jälkeen hän pakeni Neuvosto-Venäjälle, josta Luoto yritti siirtyä takaisin Yhdysvaltoihin, mutta jäi Siperiassa Koltšakin armeijan vangiksi. Sittemmin hän palasi Leningradiin, josta Luoto 1920-luvulla muutti Neuvosto-Karjalaan.


title: Lauri Luoto

text: Vuonna 1935 Luoto joutui poliittisten syytösten kohteeksi ja hänet erotettiin nationalistina Neuvostoliiton kirjailijaliitosta. Hänet pidätettiin 22. joulukuuta 1937, tuomittiin kuolemaan vakoilusta ja ammuttiin. Tuomio kumottiin vasta vuonna 1989.


title: Lauri Luoto

text: Luodon ensimmäiset romaanit "Pakolaisena" (1925), "Valkoisen leijonan metsästäjät" (1926), "Kamaran sankarit" (1927) ja "Ikuiset uhritulet" (1929) julkaistiin yhdysvaltalaisessa työväenliikkeen kustantamossa, koska tekijä ei kyennyt saamaan niitä julki Neuvostoliitossa. Suomen ja Venäjän kansalaissodasta kertovien teosten eksoottiset aiheet ja jännittävä juoni herättivät kiinnostusta amerikkalaisissa lukijoissa.


title: Lauri Luoto

text: 1920–1930-lukujen vaihteessa Luodon kirjoituksia ilmestyi "Punainen Karjala" ja "Vapaus" -lehdissä sekä muissa Neuvostoliiton suomenkielisissä julkaisuissa. Vuonna 1931 ilmestyi Suomeen sijoittuva ajankohtainen näytelmä "Lapualaasia". Näytelmää "Aseet puhuvat" (1933) ja Jalmari Virtasen kanssa kirjoitettua "Herra Malperi lähtee sotaan" (1935) esitettiin Petroskoin suomalaisessa teatterissa. Niistä ensimmäinen kertoo Suomen kansalaissodasta ja toisen aiheena on Aunuksen retkikunnan hyökkäys ja punaisten Viteleeseen tekemä vastaisku. Kuvauskokoelmien "Jäämeri ärjyy" (1933) ja "Lakeuksien Aunus" (1933) aiheena ovat Muurmannin rannikon suomalaisten kalastajien ja aunukselaisten kolhoositalonpoikien elämä.


title: Morandi

text: Morandi on romanialainen lauluyhtye, jonka muodostavat Marius Moga ja Andrei Ropcea. Yhtye julkaisi ensimmäisen levynsä vuonna 2005 ja sen ensimmäinen single oli "Love Me". Vuonna 2006 yhtye julkaisi levyn "Mind Field". Hitiksi nousi single "Beijo", joka nimettiin myöhemmin "Oh La La":ksi. Vuonna 2007 single "Angels" nousi useassa maassa listaykköseksi.


title: Fjodor Isakov

text: Fjodor Trofimovitš Isakov (; 1918 nykyisen Kontupohjan piirin Koikarin kylä – 1941) oli karjalainen runoilija.


title: Fjodor Isakov

text: Fjodor Isakov syntyi monilapsiseen talonpoikaisperheeseen. Koulun jälkeen hän opiskeli Petroskoin opettajaopistossa, josta hän valmistui vuonna 1937. 1930-luvun lopulla hän työskenteli karjalankielisen Karelija-aikakauslehden sihteerinä.


title: Fjodor Isakov

text: Isakov alkoi kirjoittaa runoja ja kertomuksia vuonna 1935. Karelija-lehdessä julkaistiin hänen runonsa "Bohatteriloin jälgilöillä" (”Sankarien jäljillä”), "Kokko lindu" (”Kotka”), "Nurmella", "Väinämöizen pajo" (”Väinämöisen laulu”) ym. Vuonna 1939 ilmestyi Isakovin ja Nikolai Laineen (Gippijev) yhteinen runokokoelma "Huondes" (”Aamu”). Runoilija käänsi karjalaksi mm. Šota Rustavelin, Mihail Lermontovin, Taras Ševtšenkon, Nikolai Nekrasovin, Kosta Hetagurovin, Vladimir Majakovskin, Vasili Lebedev-Kumatšin sekä Neuvosto-Karjalan venäjänkielisten runoilijoiden teoksia. Vuonna 1939 hänet hyväksyttiin Neuvostoliiton kirjailijaliiton jäseneksi.


title: Fjodor Isakov

text: Isakov sai surmansa toisen maailmansodan taisteluissa Tallinnan lähellä.


title: Schwabenin Jura

text: Schwabenin Jura () on keskikorkea vuorimassiivi Baden-Württembergin osavaltiossa Lounais-Saksassa. Seudulla on hyviä vaellusreittejä ja kiipeilymahdollisuuksia. Vuorialueen korkein huippu on 1 015 metriä korkea Lemberg. Vuoristo jatkuu itään Frankenin Jurana.


title: Schwabenin Jura

text:
Schwabenin Jura, etenkin Geißenklösterlen luola lähellä Blaubeurenin kaupunkia, on keskeinen arkeologinen kohde määritettäessä siirtymistä myöhäispaleoliittiin ja Aurignacin kulttuurin syntymää.
Arkeologit ovatkin kehittäneet "Kulturpumpe"-hypoteesin, jonka mukaan Schwabenin Jurassa on syntynyt tärkeitä kulttuurin kehitysaskeleita esim. kuvataiteen, musiikin ja myyttisen kuvaston aloilta, jotka ovat sieltä levinneet muualla Eurooppaan.


title: Nunnia ja konnia 2 – Lisää säpinää

text: Nunnia ja konnia 2 – Lisää säpinää on yhdysvaltalainen komediaelokuva vuodelta 1993. Se on jatkoa elokuvalle "Nunnia ja konnia" ja pääosassa nähdään jälleen Whoopi Goldberg.


title: Nunnia ja konnia 2 – Lisää säpinää

text: Deloris Van Cartier on palannut laulajaksi, mutta hänen apuaan tarvitaan luostarissa. Alueen koululla opettajina toimivat nunnat ja munkit ovat avuttomia, oppilaat eivät välitä opiskelusta ja koulu on yhtä kaaosta. Päälle päätteeksi koulun johtaja aikoo lakkauttaa koulun ja rakentaa sen paikalle parkkitalon. Ainoa mahdollisuus säilyttää koulu on voittaa vuotuinen laulukilpailu ja saada koululle takaisin sen entinen maine.


title: Nunnia ja konnia 2 – Lisää säpinää

text: "Video-oppaassa" vuodelta 1994 turhaksi jatko-osaksi sanottu elokuva saa kaksi tähteä viidestä, mikä vastaa sanallista arviota ”keskinkertainen”.


title: Nate Robinson

text: Nathaniel Cornelius ”Nate” Robinson (s. 31. toukokuuta 1984 Seattle, Washington) on yhdysvaltalainen koripalloilija. 175 senttiä (kengät jalassa) pitkänä hän on NBA:n historian kolmenkymmenen lyhimmän pelaajan joukossa. Painoa hänellä on 82 kiloa. Robinson siirtyi kesällä 2013 Denver Nuggetsiin, mitä ennen oli edustanut NBA-urallaan New York Knicksiä, Boston Celticsiä, Oklahoma City Thunderia, Golden State Warriorsia ja Chicago Bullsia.


title: Nate Robinson

text: Robinson on voittanut n vuosina 2006, 2009 ja 2010. Hänen piste-ennätyksensä, 45 pistettä, syntyi 3. elokuuta 2008 Portland Trail Blazersia vastaan.


title: Nate Robinson

text: Kesällä 2016 Robinson tavoitteli pelipaikkaa amerikkalaisen jalkapallon NFL:stä. Hän harjoitti lajia nuorempana ennen keskittymistä koripalloon.


title: John Nicholson

text: John Nicholson (6. lokakuuta 1941 Auckland – 19. syyskuuta 2017 Clarks Beach, Auckland) oli uusiseelantilainen Formula 1 -kuljettaja. Hän osallistui kahteen F1-osakilpailuun kausina 1974–75. Hän karsiutui toisessa ja oli 17. Britannian GP:ssä 1975.


title: John Nicholson

text: Nicholson voitti Formula Atlantic -sarjan mestaruuden vuosina 1973 ja 1974. Hän siirtyi Powerboat-sarjaan F1-uran jälkeen.


title: John Nicholson

text: Nicholson toimi myös tiiviissä yhteistyössä Bruce McLarenin kanssa, kun hän perusti yhteistyön seurauksena moottoreita valmistavan Nicholson-McLarenin. Moottorit perustuivat Cosworth DFV -mallistoon ja niillä voitettiin kaksi maailmanmestaruutta (Emerson Fittipaldi 1974 ja James Hunt 1976). McLaren-tallin lisäksi yritys toimitti moottoreita Embassy Hill -tallille. Yritys vetäytyi F1-sarjan moottorintoimituksesta 1980-luvulla turbomoottoreiden yleistyessä ja siirtyi pienempiin Formula- ja GP-sarjoihin (mm. F3000).


title: Sakarias Kankaanpää

text: Sakarias Kankaanpää (; 1880 – 22. syyskuuta 1938 Petroskoin lähellä) oli neuvostoliitonsuomalainen kirjailija.


title: Sakarias Kankaanpää

text: Kankaanpää syntyi Kuolan niemimaalla. Vallankumouksen jälkeen hän kiinnostui kirjallisuudesta ja alkoi toimia Leningradin suomenkielisten lehtien avustajana. 1930-luvulla hän työskenteli Petroskoin suksitehtaalla. Hänen ensimmäiset kaunokirjalliset teoksensa julkaistiin Rintama-lehdessä ja Kevätvyöry-vuosikirjassa vuonna 1932. Vuonna 1934 ilmestyi Venäjän kansalaissotaa käsittelevä romaani "Voittamattomat". Vuonna 1936 Kankaanpää hyväksyttiin Neuvostoliiton kirjailijaliiton ehdokasjäseneksi.


title: Sakarias Kankaanpää

text: Kankaanpää pidätettiin 10. kesäkuuta 1938 ja ammuttiin syytettynä vakoilusta Suomen hyväksi. Tuomio kumottiin vuonna 1989.